הוועדה המיוחדת ליישום הנגשת המידע הממשלתי ועקרונות שקיפותו לציבור, כנסת 20, פרוטוקול מספר 22, 2016-02-15 11:00

סתיו שפיר: שלום לכולם.

סתיו שפיר: אני מאד שמחה לפתוח את הדיון הזה, ואני מאוד שמחה שמצטרפים אלינו היום יושב-ראש הכנסת יולי אדלשטיין ומנכ"ל הכנסת מנכ"ל הכנסת רונן פלוט, מזכירת הכנסת ירדנה מלר הורביץ ושורה ארוכה של ארגוני שקיפות, ששותפים לפעילת שלנו – ארגונים וגם אזרחים טובים, שאינם מאורגנים, שותפים לפעילות שלנו כבר זמן רב.

סתיו שפיר: ביום כזה קשה שלא לומר מילה על הטיימינג.

סתיו שפיר: אמנם קבענו את הדיון זמן ארוך מראש, אך היום נפתח, וכל מהדורות החדשות מלאות כמובן בסיפור המביש הזה של ראש ממשלה לשעבר שנכנס לכלא.

סתיו שפיר: באמת מדובר ביום שהוא מבייש למדינה, שראש הממשלה שלה נכנס לכלא, ומורשע בעבירות של שחיתות.

סתיו שפיר: ועם זאת זה גם יום שצריך לציין בו צעד נוסף במאבק נגד השחיתות ובמאבק על דמוקרטיה ועל מינהל תקין ועל שוויון בפני החוק.

סתיו שפיר: וגם את הדברים האלה אנחנו צריכים לראות ביום כזה.

סתיו שפיר: כשאנחנו מדברים על השקיפות בכנסת, הדבר הראשון שצריך לציין הוא שמבין מהרשויות, הכנסת היא הרשות השקופה ביותר.

סתיו שפיר: על הדבר הזה אין בכלל עוררין.

סתיו שפיר: לפני חצי שעה הסתיים דיון אחר בוועדת השקיפות, שעסק בשקיפות בצוותים ממשלתיים לבחינה של כל מיני סוגיות – של זיכיון של כיל, של קצא"א ונושאים אחרים, וממש העלה לדיון, האם הם בכלל צריכים לכתוב פרוטוקולים.

סתיו שפיר: הם לטענתם לא אמורים לכתוב פרוטוקולים.

סתיו שפיר: בכנסת אין שאלה בנושא הזה.

סתיו שפיר: כל ועדות הכנסת מתועדות בפרוטוקולים, מתועדות, משודרות.

סתיו שפיר: היתה התקדמות מאוד גדולה גם באתר הכנסת ומה שהוא מעביר החוצה.

סתיו שפיר: ברור מאליו כבר שחברי הכנסת אמורים להיות חשופים לציבור – הדברים שעליהם אנחנו מקבלים, ההחלטות שאותם אנחנו מקבלים, העמדות שלנו, ההצבעות שלנו – הכול חשוף, וכך זה צריך להיות, ואנחנו בשאיפה שהדבר הזה יהיה מובן מאליו לחלוטין; שבכלל לא יהיו ספקות בנושא הזה.

סתיו שפיר: אז הכנסת כבר עברה התקדמות גדולה כמובן אל מול הרשויות האחרות.

סתיו שפיר: בממשלה - המרחק עוד גדול מאוד לשקיפות בכלל, ובטח שלשקיפות מלאה.

סתיו שפיר: מי שיושב פה בחדר יודע ששקיפות זה המפתח למאבק בשחיתות.

סתיו שפיר: שכדי למנוע עוד מקרה אולמרט, שכדי למנוע עוד מקרים של עבודה בעיניים על הציבור, של שימוש בכספי ציבור באופן לא הוגן, של קבלת החלטות בשמו של הציבור אבל למעשה נגד הציבור, ולטובת אינטרסים זרים, הדרך למנוע מקרים כאלה זה הגברה של השקיפות.

סתיו שפיר: והדרך להפוך את השלטון ואת הכנסת להוגנים יותר, למשרתי ציבור באמת היא בהגדלת השקיפות.

סתיו שפיר: שקיפות היא גם כלי להגדלת היעילות.

סתיו שפיר: כשיושבים אותם פקידים, עובדי מדינה, חברי כנסת בוועדות כאלה ואחרות, ויודעים שעינו של הציבור פקוחה, שרואים מה אנחנו עושים, שמסתכלים עלינו, שאנחנו חייבים בדין וחשבון, כשיושבים באוצר וכותבים את תקציב המדינה, ויודעים שכל דבר הולך להיות חשוף, אז גם ההחלטות עצמן מתקבלות בצורה אחרת, כי הציבור רואה ושומע, כי הארגונים יכולים לבדוק, כי העיתונאים יכולים לחקור, ואז אנחנו גם מגדילים את היעילות של המגזר הציבורי.

סתיו שפיר: לפעמים גם נוצרה לשקיפות תדמית בעייתית.

סתיו שפיר: יש נבחרי ציבור ועובדי ציבור, שחושבים ששקיפות היא חטטנות וניסיון לפשפש בענייניהם הפרטיים.

סתיו שפיר: אנחנו יודעים שלא כך הדבר.

סתיו שפיר: הסיבה שלפעמים זה מגיע לשם – כי אמון הציבור בנבחריו ואמון הציבור במערכת, הולך ויורד.

סתיו שפיר: המערכת הזו היום לא נמצאת במקום טוב מבחינת אמון הציבור.

סתיו שפיר: כשהאמון יגדל, כשהתהליכים יהיו חשופים יותר, כשהציבור ירגיש שהוא חלק מהמקום הזה באמת, ונפתח את הדלת לבדיקה, גם אמור הציבור יעלה.

סתיו שפיר: כן, זה גם יעורר עוד שאלות, וכן, זה יביא גם לדרישות נוספות, שעלולות להיראות מאוד מרחיקות לכת.

סתיו שפיר: אבל זה בהחלט בטווח הארוך יגדיל את האמון, יגדיל את היעילות, וייתן דחיפה גדולה למאבק בשחיתות.

סתיו שפיר: אבקש מיושב-ראש הכנסת, ולפני כן אציין עוד דבר, שזאת הוועדה הזאת.

סתיו שפיר: כשאני פניתי ליושב-ראש, וביקשתי להקים את הוועדה הזאת בעקבות מאבק ארוך, בעיקר בוועדת הכספים על שקיפות התקציב, התקבלתי ממש בדלת פתוחה, וזה דבר שהוא לא מובן מאליו.

סתיו שפיר: הנכונות שלך להיכנס ולמסד את הוועדה הזאת בכנסת - אנחנו מקווים שהיא תמוסד כוועדה קבועה ולא רק כוועדה זמנית, מאחר שכל יום רק גדלה כמות הנושאים שאנחנו מתבקשים לעסוק בהם - אבל הנכונות הזאת היתה מבחינתי סימן ברור לכך שהכנסת נכונה לעשות פה מהפכה של ממש, שיש רצון והבנה של למה הנושאים האלה חשובים, ושאנחנו עובדים פה בשיתוף פעולה.

סתיו שפיר: גם אמרתי למוזמנים הנכבדים שלנו, שהמטרה של הדיון הזה היא גם להעלות שאלות.

סתיו שפיר: יכול להיות שבחלק מהדברים הארגונים ירצו יותר, הכנסת תרצה פחות.

סתיו שפיר: יכול להיות שבחלק מהדברים יעלו חששות.

סתיו שפיר: אנחנו רוצי להעלות שאלות, ולהעלות את זה לדיון.

סתיו שפיר: המטרה היא לייעל את העבודה; לא חלילה להזיק לה או לייצר פופוליזם מיותר סביב העשייה הפרלמנטרית, אלא רק להפוך את העבודה הזאת ליותר טובה, ליותר שקופה, לפחת מועדת למקרי שחיתות, וליותר יעילה.

סתיו שפיר: בבקשה, אדוני.

יולי יואל אדלשטיין: תודה רבה.

יולי יואל אדלשטיין: גברתי היושבת-ראש, חברי הכנסת, מנכ"ל הכנסת, מזכירת הכנסת וכלל המוזמנים.

יולי יואל אדלשטיין: קודם כל, באמת, במסגרת הגילוי הנאות והשקיפות אומר לך, גברתי היושבת-ראש, שמישהו שאל אותי לגבי ההופעה הזאת בוועדה – אמר לי: מה קרה?

יולי יואל אדלשטיין: מה אתה צריך ללכת לשם?

יולי יואל אדלשטיין: מזמנים שרים לוועדות.

יולי יואל אדלשטיין: ממתי מזמים יושב-ראש כנסת לוועדה?

יולי יואל אדלשטיין: אז אל"ף, אני לא רואה בזה זימון אלא זכות להופיע.

יולי יואל אדלשטיין: זאת במסגרת אותו כלל שאנחנו מנסים מאוד, כפי שאתם יודעים, ליישם בכנסת בשנים האחרונות, של נאה דורש, נאה מקיים.

יולי יואל אדלשטיין: עשינו את זה עם כנסת ירוקה, עשינו את זה עם שילוב אנשים עם מוגבלויות.

יולי יואל אדלשטיין: לא ייתכן שכל הזמן נחוקק חוקים שיסבירו למשרדי ממשלה ולגופים ציבוריים, איך לנהוג בכל מיני תחומים, ואנחנו מבחינתנו – אתם תהיו ירוקים – אנחנו נשרוף חשמל, נבזבז את הנייר וכן הלאה.

יולי יואל אדלשטיין: בעיניי, נושא השקיפות הוא בדיוק באותה קטגוריה.

יולי יואל אדלשטיין: כפי שאמרתי, אני חושב שטוב מאוד שהקמנו את הוועדה.

יולי יואל אדלשטיין: תודה על המחמאות.

יולי יואל אדלשטיין: בשבילי זה היה אך טבעי.

יולי יואל אדלשטיין: היו חששות מהוועדה הזאת – מה יעשו כאן.

יולי יואל אדלשטיין: אני חושב שכפי שהגדרת את זה, אין פה מה לחשוש.

יולי יואל אדלשטיין: מי שאין לו ממה לחשוש, אין לו ממה לחשוש.

יולי יואל אדלשטיין: מי שיש לו ממה לחשוש, טוב מאוד, שזה לא יגיע באמת לבתי משפט אלא ייחשף הרבה יותר מוקדם.

יולי יואל אדלשטיין: והדבר השני, אני רק בן אדם.

יולי יואל אדלשטיין: כנראה שאילו המצב בכנסת היה עגום לגמרי, הייתי דוחף את המנכ"ל מאחור, ואומר לו: לא, אתה תלך ותופיע – אני בדיוק מאוד עסוק באותו בוקר.

יולי יואל אדלשטיין: אבל מכיוון שכפי שגם ציינה יושבת-ראש הוועדה, יש לא מעט הישגים בצד הדברים שצריך לשפר, אין לי אלא לשמוח על הדיון הזה.

יולי יואל אדלשטיין: ודאי שגם אנשי המקצוע יוסיפו בהמשך.

יולי יואל אדלשטיין: אם יהיו שאלות, כולנו נתמודד אתן.

יולי יואל אדלשטיין: בוודאי באיזה שלב אפרוש לנשיאות - התחלנו קצת באיחור, אבל אני מניח שנספיק לא מעט.

יולי יואל אדלשטיין: לכן גם במסגרת צמצום לוחות הזמנים, אגיד כך.

יולי יואל אדלשטיין: הנושא של השקיפות בכנסת הוא חלק מההגדרה, בעיניי, של הבית הזה כבית העם.

יולי יואל אדלשטיין: אגב, אני, בכלל, בטווח הארוך, את בהחלט צודקת – שקיפות תשפר את האמון של הציור בכנסת.

יולי יואל אדלשטיין: במיידי, כשהיה לנו כל הקמפיין של הכנסת - זה לא תמיד קורה במיידי.

יולי יואל אדלשטיין: אני זוכר, בזמנו אחת מחברות הכנסת הוותיקות בבניין הזה הגישה הצעת חוק לגבי שידור ישיר מאולמות בית משפט.

יולי יואל אדלשטיין: ואני ניגשתי אליה – זה היה בוועדת החוקה, חוק ומשפט, ואמרתי לה: דווקא את רוצה להרוס את מערכת המשפט בישראל?

יולי יואל אדלשטיין: היא אמרה: מה אתה מדבר?

יולי יואל אדלשטיין: זו הצעת חוק מצוינת.

יולי יואל אדלשטיין: אמרתי: כן, רק שאף פעם אף אחד לא רואה שופט שנרדם על הכיסא, למשל.

יולי יואל אדלשטיין: את לא יודעת – אולי יש לו חום 39, והוא בכל זאת התייצב לעבודה, וקשה לו בדיון של שש שעות, הוא לרגע התחיל לנקר, והמצלמה קלטה את זה – ועשר דקות לאחר מכן אותו שופט גזר גזר דין של עשר שנות מאסר, לא עלינו, על מישהו.

יולי יואל אדלשטיין: אף אחד גם לא ראה – סלחו לי –שופט או שופטת מחטטים באף במהלך הדיון.

יולי יואל אדלשטיין: לחברי הכנסת זה קורה כל הזמן, וטוב שכך, כי זה באמת בית העם, וחברי הכנסת אז איס מצולמים כל הזמן, חשופים כל הזמן, וכך זה צריך להיות.

יולי יואל אדלשטיין: לנו אין שום בעיה עם זה, לפי הגדרה – לא מכיוון שאנחנו רוצים להשיג במיידי איזה סקר שמייד השקיפות עלתה ואמון הציבור עלה.

יולי יואל אדלשטיין: זה לא בדיוק זה.

יולי יואל אדלשטיין: היחסים האלה בין שקיפות מקסימלית לאמון הציבור ולתדמית הם קצת יותר מורכבים מהקו הישיר שאנחנו לפעמים מנסים לצייר.

יולי יואל אדלשטיין: אבל – ואני שמח שציינת את זה , גברתי היושבת-ראש, בין כל מוסדות הממשלה בכל הבדיקות הכנסת עולה כגוף הכי שקוף, ומה שעוד יותר משמח אותי, דווקא בבדיקה של ממשל זמין אנחנו במקום הראשון במגמת השיפור - לאו דווקא בכל הפרמטרים, אבל השיפור שחל בין, אני חושב – זה היה בשנת 2014 לעומת 2013 – זו בהחלט סיבה לגאווה.

יולי יואל אדלשטיין: חלק מהדברים שעוד יצוינו, אבל הייתי כן מציין אותם – קודם כל, כל הנושא של הוועדות.

יולי יואל אדלשטיין: ההצבעה במליאה כידוע חשופה, וגם מי שלא עוקב באותו רגע אחרי הדיונים, יכול להגיע להצבעה של כל חברי הכנסת – אם זאת שמית, אם אלקטרונית, מי הצביע, מי תמך, מי התנגד.

יולי יואל אדלשטיין: בוועדות זה היה קצת יותר מורכב.

יולי יואל אדלשטיין: כשפנו אליי – אולי מישהו מהנוכחים; לא זוכר – פנו אליי לפני שלוש שנים ואמרו: מה עושים עם הצבעת ח"כים בוועדות?

יולי יואל אדלשטיין: אמרתי: מה זה המצב הזה?

יולי יואל אדלשטיין: הכול ידוע.

יולי יואל אדלשטיין: הכול משודר, הכול באינטרנט, כל אחד יכול להיכנס.

יולי יואל אדלשטיין: מה עוד אתם רוצים?

יולי יואל אדלשטיין: ואז הציגו לי, ובצדק, את המצב שכדי להגיע להצבעה של ח"כ אתה צריך להיות בפנים או לעקוב בטלוויזיה, וגם את זה אתה לא תמיד משיג, כשאומר היושב-ראש: מי בעד?

יולי יואל אדלשטיין: 7 מי נגד? 5.

יולי יואל אדלשטיין: תודה, עבר ברוב קולות.

יולי יואל אדלשטיין: כמו שידוע לנוכחים, המצב הזה הולך להשתנות.

יולי יואל אדלשטיין: יש כבר פילוט שמתקיים לגבי מעקב אחרי ההצבעות.

יולי יואל אדלשטיין: הוקמו פורטלים של הוועדות, ששם בכל שלב – גם חודשים רבים אחורה - כל אחד – לא צריך להיות בשביל זה לא חבר כנסת, לא עוזר ולא נציג ציבור מוסמך – כל אחד יוכל להגיע לאופי ההצבעה של כל חבר כנסת בכל דיון.

יולי יואל אדלשטיין: עלה נושא נוסף – נושא קצת שונה, אבל זהות הנוכחים והמשפיעים.

יולי יואל אדלשטיין: עסקנו בזה לא מעט בכנסת הקודמת – זהות הנכנסים לדיון, המשתתפים בדיון, המשפיעים במהלך הדיון, מי לחש משהו למי.

סתיו שפיר: לוביסטים.

יולי יואל אדלשטיין: לוביסטים וגורמים נוספים.

סתיו שפיר: על שלוחותיהם.

יולי יואל אדלשטיין: כן.

יולי יואל אדלשטיין: על שלוחותיהם.

יולי יואל אדלשטיין: לא הסתרתי את דעתי, שלוביסט מוכר ומזוהה זה לא מה שמטריד אותי וזה לא מה שמדיר שינה מעיניי אלא כל מי גורמים שאין להם שום סרטים בשום צבעים.

יולי יואל אדלשטיין: אבל מה שכן – אתם גם מודעים לכך – שהתחלנו עכשיו גם בכרטיס זיהוי אלקטרוני, שכל מי שייכנס לדיון, יזוהה במערכת.

יולי יואל אדלשטיין: זה לא אומר שצריך למנוע ממישהו להשתתף, אדרבא, אבל לפחות נדע בוועדות, כפי שאמרתי- לא רק בזמן אמת אלא גם אחורה מי השתתף, על מי לחץ, על מי לא לחץ ובאיזה נושא בדיוק.

יולי יואל אדלשטיין: כאן אנחנו, אני חושב, בהתקדמות לא קטנה.

יולי יואל אדלשטיין: אם כבר אמרתי פורטלים של הוועדות, אני חושב שבכלל, מבחינת הנראות של הוועדה כלפי הציבור, כל המידע שמתנקז ומתרכז בפורטלים האלה יכול להפוך – לא רוצה להשתמש במילה מהפכה - יש לי יחסים מורכבים אתה – אבל זה בהחלט שיפור וזו התקדמות מאוד משמעותית מבחינת נראות הכנסת ושקיפות הכנסת בעיני הציבור.

יולי יואל אדלשטיין: נושא נוסף נוגע – ואני עובר על סדרת נושאים – לחלק גדול מהציבור הנמצא כאן, מוכרים – יחסי כנסת-ממשלה.

יולי יואל אדלשטיין: אם איני טועה, דווקא את העלית את הנושא של איזשהו ריכוז אינפורמציה בנושא מתן שאילתות, תקופת עיכובים של השאילתות וכן הלאה.

יולי יואל אדלשטיין: מאגר השאילתות בהחלט גם עכשיו מתרכז, יתרכז ויוצג לציבור.

סתיו שפיר: גם מה שלא התקבל?

יולי יואל אדלשטיין: זו בדיוק הכוונה.

יולי יואל אדלשטיין: אנחנו נדע מתי מישהו הגיש למשרד כלשהו שאילתא, ומתי ניתנה התשובה.

יולי יואל אדלשטיין: מטבע הדברים, אם התשובה לא ניתנה, זה לא מופיע.

יולי יואל אדלשטיין: לא קשה לראות.

יולי יואל אדלשטיין: למשל, אם יש עבריין סדרתי באחד ממשרדי הממשלה, שלא עונה על שאילתות אף פעם.

יולי יואל אדלשטיין: יחד עם זה אני אומר, כמו בכל מתן אינפורמציה – דיברנו על זה פעם – צריך לראות מה לא נאמר במסגרת אותו מתן אינפורמציה, כי יש לא מעט מקרים – מבחינת המאגר, המקרה הפשוט יהיה אם חבר כנסת לא התייצב, אז המאגר דווקא נותן שהשר כן הופיע וכן נתן מענה לשאילתא.

יולי יואל אדלשטיין: יש לא מעט מקרים, ואנחנו מכירים אותם, ואני לא נגדם, באופן כללי, שחבר כנסת ניגש לשר, או להפך- השר ניגש לחבר כנסת, אומר:

יולי יואל אדלשטיין: אתה רואה מה עשה לנו היושב-ראש - קראו לנו ב-20:00 בערב - אתה רוצה להיות פה ב-20:00 בערב ביום רביעי?

יולי יואל אדלשטיין: אז בוא, מועד אחר או משהו כזה – מסכם ביניהם.

יולי יואל אדלשטיין: יש מקרים קצת יותר מורכבים, שאני לא יודע מה האתר יעשה למקרים האלה, אבל אני חושב שאנחנו, מבחינת החובה שלנו לעשות מעקב יסודי, להוציא מכתבי התראה לשרים שלא עונים לשאילתא – אם האתר הזה נהיה במקום אחר.

יולי יואל אדלשטיין: אני מודה ומתוודה – לפני כשנה בא אליי המנכ"ל, כולו נרגש, אומר: השלמנו את העבודה על מאגר החקיקה הלאומי.

יולי יואל אדלשטיין: אמרתי לו: בסדר.

יולי יואל אדלשטיין: לא, אתה צריך לבוא לפתיחה.

יולי יואל אדלשטיין: אמרתי לו: מה חדש?

יולי יואל אדלשטיין: הסתבר שאכן חדש.

יולי יואל אדלשטיין: לא היה מאגר חקיקה לאומי בשום מקום.

יולי יואל אדלשטיין: אלה שדיברו אתי במהלך הפתיחה ולאחר מכן, כולל נציגי משרד המשפטים ועורכי דין פרטיים ומי שזה לא יהיה – אנשי מחקר – מסתבר שהיו צריכים לחפש באלף ואחד מקומות כל פעם.

יולי יואל אדלשטיין: עכשיו המצב הזה השתנה.

יולי יואל אדלשטיין: יש מאגר חקיקה, שעדיין עובדים עליו.

יולי יואל אדלשטיין: אני יודע שעלו שם כמה סוגיות.

יולי יואל אדלשטיין: עם מזכירת הכנסת דיברנו עליהן- - -

ירדנה מלר הורביץ: יושבת פה גלי, שאחראית.

יולי יואל אדלשטיין: כן, היא תתייחס לזה.

יולי יואל אדלשטיין: יש שם עוד דברים שאנחנו יכולים לשפר באתר מבחינת מתן השקיפות – של סטטוס, התקדמות.

יולי יואל אדלשטיין: זה זווית אחרת של ראייה, כמו שקורה עם השאילתות, גם סטטוס התקדמות של חקיקה.

יולי יואל אדלשטיין: אגב, יכול להיות – אפרופו, כמו שאמרתי, אנחנו צריכים כל הזמן להסתכל פנימה - יכול להיות שנגלה שיש חבר כנסת שהגיש 300 הצעות חוק, והיתה גם כותרת יפה בעיתון, שהאדם הוא אלוף החקיקה, כי הגיש 300 הצעות חוק ביום פתיחת המושב, ואחר כך בסטטוס ההתקדמות יש לו אחת שעברה טרומית ומעבר לזה שום דבר – אני חושב שגם אולי כלפי חברי כנסת ואולי גם כלפי אותו עיתונאי שסיקר את זה בכזאת התלבות ביום פתיחת המושב, יהיה פה לקח מבחינת הדברים.

יולי יואל אדלשטיין: אם הזכרנו – איך לא; אף דיון בכנסת לא יכול שלא להגיע לנושא לוביסטים.

יולי יואל אדלשטיין: אני חושב שראינו כמה שינויי חקיקה שהיו לאחרונה בתחום הזה.

יולי יואל אדלשטיין: אבל אני לא מסתיר - אני פחות מודאג מלוביסטים רשומים, ידועים, שנמצאים בכל המאגרים, מוכרים כולם.

יולי יואל אדלשטיין: לצערי, גם שם מגיעים לפעמים לנקודות של – ואני לא נהנה מזה לרגע – אני צריך ללכת יחד עם שני סגניי לוועדה, ולעשות שימוע ללוביסט זה או אחר ולהחליט אם לוקחים אישורים או לא – תענוג מאוד קטן, אבל מה לעשות שאין מישהו אחר שיעשה את זה.

יולי יואל אדלשטיין: יחד עם זה, על-מנת שאלה יהיו לא רק מילים, מלפני שלוש שנים, ומי שזוכר, היה סקנדל גדול – כל מי שמקבל אישור כניסה לכנסת, והוא לא עובד הכנסת, צריך לחתום על טופס מסודר, שפחות או יותר מודיע מה האחריות על לוביזם שחור.

יולי יואל אדלשטיין: כמה חברי כנסת – אני חייב לומר בצער רב, כולל כמה לוחמים בשחיתות – אין כוונתי לאף אחד שנמצא בחדר הזה – מאוד-מאוד הזדעקו, ובאו למנכ"ל הכנסת, והסבירו לו שלא ייתכן, ומה פתאום חושדים בכשרים, והעוזרים שלהם בחיים לא עסקו בלוביזם שחור, ואיך מישהו בכלל יכול להעלות את זה על הדעת.

יולי יואל אדלשטיין: אבל בסופו של דבר גם כל העוזרים וגם כל בעלי ההיתרים, כולם חתמו על הטופס הזה.

יולי יואל אדלשטיין: זאת הצהרה שמאושרת על-ידי עורך דין, עם כל ההשלכות הידועות.

יולי יואל אדלשטיין: אני מאוד שמח לומר שבינתיים לא נתקלנו במקרה שמישהו בתקופתנו - אני מציין: בתקופתנו – חתם על הצהרה מסוג זה, הועמד לדין או משהו כזה, אבל החיים לצערי הרב תמיד מכינים לנו הרבה הפתעות, אז עדיף להיות – אני כבר מסיים.

סתיו שפיר: יש לי כמה שאלות.

יולי יואל אדלשטיין: אני מסיים את סקירתי.

יולי יואל אדלשטיין: זה לא אומר שאני מייד בורח לאחר מכן.

יולי יואל אדלשטיין: אין לי דובר, שיודיע: אין שאלות - תודה רבה.

יולי יואל אדלשטיין: ..

יולי יואל אדלשטיין: לכן אני אומר, גם בתחום הזה אנחנו ממשיכים לעשות מאמצים על-מנת מצד אחד, לא להשתתף באווירה הכללית ולהוציא להורג כל אחד שבא לכאן ורוצה להירשם כלוביסט; מצד שני, ודאי לא לאפשר לשום גורם שלא מוסמך לכך ולא מודיע על כך, ואין שום דרך לדעת במה הוא עוסק, להיכנס לבניין הזה ולעסוק בלוביזם שחור.

יולי יואל אדלשטיין: לסיכום, שוב, יש עוד הרבה פרטים להוסיף – לא אעשה זאת, כי בטח יש לכם גם שאלות והערות, אבל תודה רבה על ההזדמנות הזאת.

יולי יואל אדלשטיין: אני חושב שאף אחד מהנוכחים - אני אומר את זה גם בשם המנכ"ל ומזכירת הכנסת – אף אחד מאתנו לא חושב שסיימנו את כל המלאכה, ועכשיו רק תנו לנו זר פרחים ונלך.

יולי יואל אדלשטיין: ברור לגמרי שיש עוד דברים לעשות.

יולי יואל אדלשטיין: יש עוד דברים לעדכן – גם מבחינת דרישת הציבור – אמרת את זה יפה מאוד ביום הקמת הוועדה הזאת – שהדור שלנו לא מבין את המשפט: זה חסוי, אסור שיידעו וכן הלאה.

יולי יואל אדלשטיין: אני מכבד את זה; וגם מבחינת התפתחויות טכנולוגיות למיניהן, שדווקא מאפשרות לנו להזרים מידע שלא היינו יודעים להזרים לפני 10 או 15 שנים.

יולי יואל אדלשטיין: תודה רבה.

סתיו שפיר: תודה.

סתיו שפיר: רק אוסיף מספר שאלות, ואתה, מנכ"ל או מזכירת הכנסת ירצו לענות.

סתיו שפיר: קודם כל, רק אגיד לנוכחים, כי אנחנו קיבלנו הרבה מאוד בקשות גם דרך הרשתות החברתיות וגם ישירות מכם, מה צריך להיות עוד שקוף, על הצד הטכנולוגי של הדברים.

סתיו שפיר: אנחנו בתקשורת מול מחלקת התקשוב, פותרים את זה מבחינת איך דברים צריכים להיות מקודדים וכו'.

סתיו שפיר: כבר עובדים על זה מול הכנסת.

סתיו שפיר: הפניות שלנו ברובן התקבלו בברכה.

סתיו שפיר: אני רוצה להפנות אליך, כבוד היושב-ראש, מספר שאלות שעלו כדי לחדד כמה מהדברים שעליהם דיברת.

סתיו שפיר: קודם כל, לגבי אותם מאגרים.

סתיו שפיר: מאגר שאילתות.

סתיו שפיר: גם שאילתות שהנשיאות מקבלת או שלא מקבלת – בעיקר הדחופות שלא מקבלת – ראוי שיפורסמו.

סתיו שפיר: יש לא מעט פעמים שחברי כנסת מגישים שאילתות לשר מסוים- - -

יולי יואל אדלשטיין: את מתכוונת לשאילתות דחופות.

יולי יואל אדלשטיין: כן.

יולי יואל אדלשטיין: מה ביקשו לקבל עליו מידע, ומה לא התקבל.

יולי יואל אדלשטיין: כנ"ל לגבי דיונים מהירים.

יולי יואל אדלשטיין: גם הנושא הזה צריך להיות שקוף – מי הגיש בקשה לאיזה דיון, מה התקבל, מה לא התקבל, אם יש ועדה שבאופן קבוע אולי לא מקבלת דיונים בנושאים מסוימים - גם זה חשוב לדעת.

יולי יואל אדלשטיין: לגבי נוכחות בוועדות, יש פה משהו שהוא קושי טכני וגם קושי מהותי, אבל הוא מאוד-מאוד חשוב.

יולי יואל אדלשטיין: יש פה תופעה, שחוזרת על עצמה – חברי כנסת נכנסים לוועדות, מצביעים, יוצאים מהוועדה, לא יודעים על מה הם הצביעו.

יולי יואל אדלשטיין: לפעמים במקרים, בוועדת כספים אנחנו רואים הצבעות על מיליארדי שקלים, שלפעמים הנוכחים, אין להם מושג מאיפה זה הגיע, לאן זה מגיע.

יולי יואל אדלשטיין: גם הנושא של נוכחות חברי כנסת בדיון עצמו - כמה זמן מהדיון הם השקיעו באמת בהקשבה.

יולי יואל אדלשטיין: יש פה גם מגבלה.

יולי יואל אדלשטיין: חברי הכנסת מהקואליציה חברים בכמה ועדות ומתזזים ממקום למקום, אבל יכול להיות שהשקיפות בנושא הזה תגרום לכך שכמות החברויות בוועדות הכנסת או שעות קיום הוועדות ישתנו בהתאם כדי שחברי הכנסת יוכלו להיות.

יולי יואל אדלשטיין: אם חברי הכנסת לא נוכחים בוועדות, ההצבעה שלהם היא מאוד בעייתית.

יולי יואל אדלשטיין: אנחנו רואים את זה פעמים רבות.

יולי יואל אדלשטיין: שאלה נוספת, לגבי עבודת הממ"מ.

יולי יואל אדלשטיין: הדרך הטובה ביותר להפיטר מהשפעה של גורמים זרים על חברי הכנסת היא באמצעות הרחבה של הגורם האובייקטיבי שאמור לספק לנו מידע.

יולי יואל אדלשטיין: אם הממ"מ ימנה - ואף אחד לא יחלוק על כך שאם יהיו בממ"מ 200 עובדים - כמה יש שם היום?

<שירלי אברהמי: 36.

יולי יואל אדלשטיין: לעומת לפני שנתיים?

<שירלי אברהמי: כ-30.

<שירלי אברהמי: תודה ליושב-ראש, תודה למנכ"ל.

סתיו שפיר: השאלה של הממ"מ היא שאלה חשובה.

סתיו שפיר: אנחנו המון פעמים נאלצים לחכות זמן ארוך מאוד כדי לקבל מידע.

סתיו שפיר: לכן כל חבר כנסת מטפל בעניין הזה בדרך אחרת.

סתיו שפיר: יש חברי כנסת שמגייסים לעצמם מתנדבים – אני עושה את זה הרבה – אני מגייסת מתנדבת מבחוץ, והם ממונים על הרבה מהמחקר הפנימי שאני עושה.

סתיו שפיר: כמובן, אני מוודאת ומנסה לבדוק עם כמה שיותר קבוצות מומחים, שגם אותן אני מקימה בהתנדבות, אבל כל חבר כנסת עושה את זה אחרת.

סתיו שפיר: יש כאלה שבמקרה כזה עלול להגיע לשולחן דוח שחתום עליו ד"ר או פרופ' כלשהו.

סתיו שפיר: הם לא יודעים מאיפה זה הגיע, מי אחראי על זה, ולא פעם ראינו שזה מגיע מחברת לובי כלשהי, או שהחברה שאחראית – ראינו את זה במקרה של כיל לא פעם ולא פעמיים – החברה שבה עוסק הדיון היא החברה שגם כותבת את הדוחות.

סתיו שפיר: אבל כמובן, הכותרת משפיעה על מי שרואה, ומי שאין לו זמן ללמוד לקראת הוועדה, עלול להתייחס לדברים האלה כאילו מדובר בגורם אובייקטיבי.

סתיו שפיר: כלומר העלאה של כמות התקנים בממ"מ היא קריטית לנושא הזה, וכמו כן הטלת סנקציות על מי שלא מעביר מידע לממ"מ, כי כשהממ"מ פונה לבקש מידע מהמשרדים, והמשרדים לא מעבירים לו מידע, אין מה לעשות – אגב, גם לחברי הכנסת אין מה לעשות במקרה הזה.

סתיו שפיר: זה נושא שני.

סתיו שפיר: נושא נוסף הוא הגעה לוועדות על-ידי גורמים ממשלתיים וגורמים חיצוניים.

סתיו שפיר: אין היום לרוב המוחלט של ועדות הכנסת יכולת להטיל סנקציה על גורם שאינו מגיע.

סתיו שפיר: יש אפשרות לפנות באמצעות היושב-ראש לגורמים שלא מגיעים, לתת איזושהי נזיפה.

סתיו שפיר: השאלה, אם הכנסת לא רוצה לספק כלים נוספים כדי לגרום לגורמים – בעיקר גורמים ממשלתיים- - -

יולי יואל אדלשטיין: גורמים ממשלתיים.

יולי יואל אדלשטיין: אי-אפשר כלפי האזרח.

סתיו שפיר: בפרלמנטים אחרים אפשר גם את זה.

סתיו שפיר: יכול להיות שגם את זה יש לשקול.

סתיו שפיר: בעיניי כן.

סתיו שפיר: לפחות הגורמים הממשלתיים.

יעל גרמן: זו החובה שלנו לבקר.

יעל גרמן: לפעמים פשוט לא מגיעים ומזלזלים בכנסת.

סתיו שפיר: לתת דיווח, להעביר מידע.

סתיו שפיר: כמובן, אני גם מדברת על רשויות מקומיות שלפעמים מוזמנות לוועדות, גורמים שמקבלים תקציב מהמדינה.

סתיו שפיר: לא ייתכן שהם לא יגיעו לוועדה למסור דיווח כשהם מתבקשים, או להעביר מידע תקציבי, דוחות וכו'.

סתיו שפיר: זה נושא נוסף.

סתיו שפיר: הנושא הבא הוא אישורי כניסה.

סתיו שפיר: ערכנו על זה דיון בוועדה לפני מספר חודשים.

סתיו שפיר: ניסינו להבין, מיהם האנשים שמקבלים אישור כניסה קבוע ומי לא מקבלים אישור.

סתיו שפיר: קיבלנו תשובה שאומרת שמסיבות ביטחוניות, לא ניתן לחשוף חלק מהמידע הזה.

סתיו שפיר: השאלה היא מי מגדיר את הנסיבות הביטחוניות, מה הנהלים שם.

סתיו שפיר: מדוע גם יש פה אפליה כלשהי?

סתיו שפיר: יש גופים – למשל חברות לובי - שיכולות לתת אישורי כניסה קבועים למספר גדול יותר של אנשים, שיכולים חברי כנסת.

סתיו שפיר: מדוע התקבלה ההחלטה הזאת ואיך ניתן לשנותה?

סתיו שפיר: מה לגבי גורמי תקשורת שאינם עיתונאים באופן רשמי אלא בלוגרים, כותבי רשת למיניהם?

סתיו שפיר: גם התופעה הזאת הולכת ומתרחבת.

סתיו שפיר: העיתונות האזרחית היא נתח בעיתונות שהולך לגדל.

סתיו שפיר: מה לגבי אישורי כניסה להם, או מה הקריטריונים לקבלת אישור כזה, לפנייה לאישור כזה?

סתיו שפיר: ודבר אחרון, לגבי הלוביסטים, כפי שאמרת, מאוד-מאוד נכון, אנחנו מודאגים יותר מהלוביסטים שלא הולכים עם סרט – זה יועצים אסטרטגים ועורכי דין ומי לא.

סתיו שפיר: יש פה כמה דברים.

סתיו שפיר: ראשית, קרה, וקרה לי בוועדת השקיפות, וראיתי את זה גם בוועדות ראיתי את זה לא פעם, שמגיעים לוביסטים לייצג אינטרסים של חברות.

סתיו שפיר: קרה לנו בוועדת השקיפות שבמקום - זימנו את חברות הביטוח לדיון על שקיפות בביטוחים.

סתיו שפיר: במקום שחברות הביטוח יגיעו, הגיע הלוביסט, שהוא במקרה הלוביסט של כל חברת הביטוח.

סתיו שפיר: כמה נוח.

סתיו שפיר: במקרה כזה, שבו ברור שיש תיאום בין החברות – במקרה הזה זה היה סוגיה של שקיפות, אבל כנראה גם סוגיות אחרות – האם לא נכון מבחינת הכנסת לשלול את יכולתו של הלוביסט הזה לבוא ולייצג בכנסת, מאחר שהיה פה זלזול בוטה בכנסת ובמעמדה, כלומר אקטיביות יותר גדולה של הכנסת יכולה גם פה לחזק את מעמד הוועדות.

סתיו שפיר: זהו בינתיים.

סתיו שפיר: תודה.

סתיו שפיר: אם יש תשובות לשאלות האלה, אשמח.

יולי יואל אדלשטיין: כן.

יולי יואל אדלשטיין: כפי שאמרתי, לצערי – אשאיר פה בני ערובה.

יולי יואל אדלשטיין: ..

יולי יואל אדלשטיין: - אצטרך ללכת לנהל את הנשיאות יחד עם מזכירת הכנסת.

יולי יואל אדלשטיין: יישארו פה שמוליק, יותם, כולם פה.

יולי יואל אדלשטיין: דברים שאני מסכים אתם לגמרי, לא אתייחס – אין לי שום בעיה של פרסום שאילתות דחופות ודיונים מהירים.

יולי יואל אדלשטיין: את צודקת.

יולי יואל אדלשטיין: מצד אחד, אפשר לומר: אז היושב-ראש, כולם יידעו מה לא אישרת – אין לי שום בעיה עם זה.

יולי יואל אדלשטיין: מגישים לי בדרך כלל 30 שאילתות דחופות, מתוך זה 20 מאוד טובות, ואני צריך לאשר 5, אז אין לי שום בעיה שיידעו מה לא אישרתי.

יולי יואל אדלשטיין: מצד שני, זה יכול לפעול בכיוון שאולי גם את חותרת אליו – אם יש חבר כנסת, ששלוש פעמים הגיש הצעה לדיון מהיר, אני לא יודע מה – ההתנכלות לחברת כיל בנושא מסוים, יכול להיות שבאיזשהו שלב מישהו יגיד: מה קרה?

יולי יואל אדלשטיין: אז נחשוב על דרך לפרסם, כי ממילא זה מופץ בנשיאות.

יולי יואל אדלשטיין: אני מדבר על דיונים מהירים.

יולי יואל אדלשטיין: שאילתות דחופות – לא, אבל דיונים מהירים כל אחד יכול לקחת, לצלם.

יולי יואל אדלשטיין: נוכחות בוועדות – בעבר דיברנו אתך קצת.

יולי יואל אדלשטיין: סוגיה מורכבת.

יולי יואל אדלשטיין: לא הצלחנו לפתור אותה עד עכשיו.

יולי יואל אדלשטיין: אומר את זה באופן הכי אישי – היתה בחיי התפתחות שהיא לא ראויה, לא רצויה, אבל היתה.

יולי יואל אדלשטיין: יום אחד הייתי חבר כנסת, ב-96', ולמחרת הושבעתי כשר.

יולי יואל אדלשטיין: לא היה דבר שמרגיז אותי יותר מהופעה בוועדת הכנסת – אל"ף, כי כשר חדש ודאי שידעתי שאני יודע הכול, ומה לעשות, מדובר במשרד הקליטה, ויושבים פה כל מיני נודניקים שמבזבזים את זמני, ובי"ת, זו הסוגיה שהעלית, שיושב חבר כנסת – בדרך כלל הרבה יותר ותיק ממני – נכנס לוועדה, מבקש זכות דיבור, בזלזול מוחלט אומר לי: אתה לא עובד, אתה לא יודע מה אתה עושה, אתה לא עשית כלום עם מדענים עולים, אתה לא ראוי להיות שר, אבל יש לי את כל התשובות.

יולי יואל אדלשטיין: עד שאני פותח את הפה – הוא כבר הלך.

יולי יואל אדלשטיין: כל פעם הזיעו לי כפות הידיים.

יולי יואל אדלשטיין: מה זאת אומרת?

יולי יואל אדלשטיין: איך מתנהגים?

יולי יואל אדלשטיין: אבל עם הזמן, כשנהייתי חבר כנסת, למדתי מהר מאוד שבדרך כלל הוא לא הלך הביתה ואפילו לא יושב במזנון לשתות קפה; הוא רץ לוועדה אחרת, בדיוק כפי שתיארת.

יולי יואל אדלשטיין: אנחנו לא הצלחנו לסדר שום גראפה אף פעם שתאפשר - גם פה בוועדה הזאת אני שמח לראות עוד חברי כנסת – גרמן וחנין ומועלם-רפאלי, אבל אני בטוח שיש עוד כמה שרשומים וממש לא מזלזלים בנושא שקיפות, ותרשי לי להניח שלא מזלזלים לא בך ולא בי, אבל כרגע תקועים בדיון בוועדה אחרת – אולי בדיון שהם עצמם הגישו, אולי עם איזו הצבעה.

יולי יואל אדלשטיין: הכול יכול להיות.

יולי יואל אדלשטיין: לכן אני מאוד נזהר.

יולי יואל אדלשטיין: ברגע שמישהו יראה שחבר כנסת היה רק שתי דקות בוועדת הכלכלה והצביע בנושא מיליארדים, זה לא אומר שלא כל שאר הזמן הוא ישב בוועדת כספים ודאג שיעבירו, או כפי שאת אוהבת לפעמים לומר – שלא יעבירו מיליארדים מסעיף לסעיף בלי שהוא יושב שם, בלי שהוא מפקח.

סתיו שפיר: אולי אם חברי הכנסת יידעו שיודעים שהם לא מגיעים לוועדה, והצביעו בלי לדעת, הם יתעקשו שהוועדות יתנהלו אחרת.

יולי יואל אדלשטיין: דרשו.

יולי יואל אדלשטיין: כל הזמן.

יולי יואל אדלשטיין: ישבתי עם מיטב חברי הכנסת כשלא הייתי יושב-ראש, וניסינו לסדר גראפה.

יולי יואל אדלשטיין: לא הצלחנו.

יולי יואל אדלשטיין: אולי יש למישהו חוכמה, אבל אנחנו לא הצלחנו.

ירדנה מלר הורביץ: אדוני היושב-ראש, גם במליאה קורה שבמשך כל הדיון על הצעת חוק מסוים חבר כנסת לא נוכח, והוא מצביע, כי יש לו החלטת סיעה להצביע נגד.

יולי יואל אדלשטיין: במליאה כל מי שרוצה, רואה.

יולי יואל אדלשטיין: כולם רואים.

יולי יואל אדלשטיין: בוועדות זה קצת יותר מורכב.

יולי יואל אדלשטיין: סנקציות – צריך לשקול.

יולי יואל אדלשטיין: מוכן לדון.

יולי יואל אדלשטיין: מאוד נזהר לגבי מתן סנקציות, כי כבר ראיתי יושבי-ראש טובים וענייניים ומצוינים, וראיתי גם כאלה שהיו מזמנים דיונים שעדיף היה שלא התקיימו.

יולי יואל אדלשטיין: בנושא אישורי כניסה ודאי תוכלי לקבל תשובות יותר מפורטות, אבל באופן כללי – לא שיש לי בעיה לענות, אבל מכיוון שקיימת עתירה לבית משפט, אני קצת נזהר מדברים שאני כן אומר או לא אומר – עורכי דין שמייצגים את הכנסת ידברו בבית משפט בנושא הזה, אבל גם בנושא הזה אין לכנסת מה להסתיר, וכל התשובות יימסרו.

יולי יואל אדלשטיין: באופן כללי אומר שהדברים, כפי שהם לפעמים מוצגים, לא רק שרחוקים מהמציאות, אלא אין להם כל קשר למציאות במדיניות מתן האישורים.

יולי יואל אדלשטיין: לאחר כל הדברים האלה, כפי שאמרתי, ברשותכם אקח את מזכירת הכנסת, שאגב, העבירה מכתב לפנייה של כמה ארגונים, הציגה לי אותו כבר, ואני חותם על כל מילה.

ירדנה מלר הורביץ: ברשותך, מידע שקיבלתי בדרך – בדרך לישיבה פגשתי עובדת שלנו מהממ"מ, שכשאני צריכה מידע על הנעשה בפרלמנטים אחרים, אפשר לשאול שאלה.

ירדנה מלר הורביץ: היא ציינה ואמרה, שהשקיפות והנגישות זה מותנה בטכנולוגיה.

ירדנה מלר הורביץ: בכנסת הרבה יותר קל ונגיש למצוא חומר ותשובות למידע פרלמנטרי מאשר כשהיא עושה את זה לגבי פרלמנטים אחרים.

ירדנה מלר הורביץ: כולם מדברים על נגישות ושקיפות, ובכל אופן בגלל השיפורים הטכנולוגיים – ויש לנו עוד דרך ארוכה לעשות, אבל התקדמנו הרבה, אנו משתדלים להנגיש, אין לנו סודות, כפי שאמר היושב-ראש, ובהשוואה לפרלמנטים אחרים מצבנו טוב.

סתיו שפיר: אבל אנחנו אומת הסטארט אפ.

סתיו שפיר: אנחנו אמורים להוביל את זה.

ירדנה מלר הורביץ: נכון.

יולי יואל אדלשטיין: אנחנו גם בין הפרלמנטים הבודדים בעולם שקיימת בה הוועדה הזאת.

סתיו שפיר: לגבי כיל – לא נכנסנו לזה, ואני מבינה שאתם צריכים ללכת - הדיון היה צריך להתחיל קודם, והוועדה לביקורת המדינה לא עזבה את החדר.

סתיו שפיר: אני לא יודעת מה נוגע לאותה עתירה לגבי אישורי כניסה ומה לא, אבל הבחינה של הנהלים האלה – מתי ניתן אישור, מתי לא ניתן?

סתיו שפיר: האם הנהלים הם הגיוניים ותואמים את הצרכים של 2016?

סתיו שפיר: מה המקום של חוות דעת של הכנסת ומה המקום שקריטריונים – כל הדברים האלה חייבים להיבחן, כי יש פה אפליה רצינית בין מי מורשה ויכול להיכנס- - -

יולי יואל אדלשטיין: בלי כל קשר לתוצאות דיון במשפט, אני כבר אומר – ברגע שהנושא לא יהיה חסוי, אשמח מאוד יחד עם המנכ"ל ועם קצין הכנסת, שלא נמצא פה, להופיע ולמסור את הפרטים.

יולי יואל אדלשטיין: מה שנוגע לזהות של אנשים מסוימים שלא רצוי שנדבר בוועדה מצולמת על זהותם, הם וגם בעלי אישורים קבועים, אז ודאי שנתייחס.

יולי יואל אדלשטיין: זה נושא שנבדק כל הזמן.

יולי יואל אדלשטיין: גם צריך לציין שכשע

יולי יואל אדלשטיין: בדכם הנאמן והמנכ"ל הגענו לכאן, גילינו גם כל מיני ערימות של אישורים.

יולי יואל אדלשטיין: אני לא מדבר על סיעה זו או אחרת, על פוליטיקאי זה או אחר או על לוביסטים.

יולי יואל אדלשטיין: כולל משרדי ממשלה – לא רוצה להיכנס לזה.

יולי יואל אדלשטיין: משרד ממשלתי מסוים – כמה היה?

יולי יואל אדלשטיין: 69 אישורים קבועים – ואני לא מדבר על משרד האוצר, אני מציין.

יולי יואל אדלשטיין: גם שם עשינו לא מעט ניקיון.

יולי יואל אדלשטיין: כפי שאמרתי, אני כרגע מאוד נזהר, אפילו בדיונים בכנסת אני מבקש לכבד את הנושאים שנידונים כעת בבית משפט.

יולי יואל אדלשטיין: אני כבר אומר, בלי כל קשר לתוצאה ולהחלטת בית משפט, תמיד נשמח לערוך כאן או בכל פורום אחר דיון על הנושא הזה.

יולי יואל אדלשטיין: תודה רבה, וסליחה שאנחנו צריכים לצאת.

יולי יואל אדלשטיין: אם יהיו שאלות- - -

סתיו שפיר: תודה.

סתיו שפיר: הדיון הזה הוא דיון מתמשך.

סתיו שפיר: תודה רבה.

<אורי הוך: כדאי לציין שלפי מדד השקיפות, אנחנו מקום 44 בעולם.

יעל גרמן: מתוך כמה?

<אורי הוך: אני לא זוכר כמה יש.

סתיו שפיר: בסדר.

סתיו שפיר: נתקדם עם הדיון.

סתיו שפיר: נפתח עם חברי הכנסת.

סתיו שפיר: נבקש שהדברים שיש תשובות למנכ"ל, שגם היה שותף מאוד פעיל בכל הנושאים של הרחבת שקיפות הכנסת, ואני יודעת שגם מתוכננות פעולות נוספות בנוגע לוועדות, שבטח תרצה להרחיב עליהן – נשמח לשמוע.

סתיו שפיר: נפתח עם חברי הכנסת, ונעבור לשאלות מכולם.

סתיו שפיר: אני מבקשת למקד את זה בשאלות ופחות בהצהרות.

דב חנין: תודה, גברתי יושבת-הראש.

דב חנין: עמיתיי חברי הכנתס, אדוני המנכ"ל וכל צוות הכנסת שנמצא כאן.

דב חנין: אני מברך על ההישגים שיש לנו בכנסת, ובהחלט מעריך אותם, ודאי בהשוואה לממשלה.

דב חנין: הכנסת מתקדמת הרבה יותר בענייני שקיפות.

דב חנין: יחד עם זאת, יש בפנינו אתגרים גדולים.

דב חנין: חלק מהאתגרים נמצאים ברשימה שהובאה בפנינו, עם כמה וכמה הצעות שמגיעות מכל מיני התארגנויות אזרחיות, ואני מניח שאנשים יעלו את הדברים האלה גם בדיון.

דב חנין: אני רוצה לדבר דווקא על כישלון שלי בכנסת.

דב חנין: זה אחד הכישלונות הארוכים שלי, כי זה נושא שאני העליתי אותו לראשונה כחבר כנסת צעיר, כשפניתי ליושבת-ראש הכנסת, חברת הכנסת דליה איציק – את רואה שזה הרבה זמן – ומאז פניתי גם ליושב-ראש רובי ריבלין, ואני ממשיך ומטפל בעניין ללא התקדמות ממשית.

דב חנין: זו סוגיה שיש לה לדעתי משמעות מאוד-מאוד גדולה לגבי שקיפות פעילות חברי הכנסת, הפעילות של חברי הכנסת עצמם באתר הכנסת.

דב חנין: אני מתכוון לכך שאדם שנכנס לאתר הכנסת יוכל בלחיצת כפתור פשוטה, כשהוא לוחץ על הכפתור סתיו שפיר, יוכל לדעת מה היום עשתה חברת הכנסת סתיו שפיר עבורו בכנסת - באילו ועדות היא השתתפה, מה היא אמרה בוועדות האלה, מה היא אמרה במליאה, אילו הצעות חוק היא הגישה, מה מצב כל אחת מהצעות החוק הללו, לאילו חוקים היא אחראית, אילו שאילתות ישירות ולא ישירות היא הגישה, אילו תשובות היא קיבלה או לא קיבלה על השאילתות.

דב חנין: תיק עבודה פר חבר כנסת.

דב חנין: אני חייב לומר לך, גברתי יושבת-הראש, שיושבת-ראש הכנסת דליה איציק בירכה מאוד על ההצעה.

דב חנין: חבר הכנסת ראובן רובי ריבלין, יושב-ראש הכנסת, בירך מאוד על ההצעה.

דב חנין: חבר הכנסת יולי יואל אדלשטיין, יושב-ראש הכנסת, בירך מאוד גם הוא על ההצעה.

דב חנין: השתתפתי בשורה ארוכה של ישיבות עם צוות האינטרנט של הכנסת, שהסבירו לי את הקשיים והמורכבויות, למרות שהקשיים הם לא נורא גדולים, כי כל המידע שאני מדבר עליו כבר נמצא בתוך האתר.

דב חנין: הא נמצא בתוך המערכת, רק שצריך להנגיש אותו לציבור.

דב חנין: ולמרות כל הברכות הרבות והחשובות האלה שנאמרו באמת גדולה ובהתרגשות אפילו, הדבר הזה עדיין לא הסתייע.

דב חנין: אני חושב שאנחנו חייבים להזיז אותו.

דב חנין: למה זה כל כך חשוב, ובזה אסיים.

דב חנין: זה חשוב למעמד הכנסת, קודם כל.

דב חנין: אם אנחנו רוצים שאנשים יעקבו אחרי העבודה האמתית שנעשית בכנסת, ולא רק אחרי לפעמים כותרות ריקות שיש – גם זה קורה בכנסת – אנחנו צריכים לאפשר לאנשים לעקוב אחר העבודה האמתית.

דב חנין: הפוליטיקה שאנחנו חיים בה היום היא פוליטיקה פרסונלית.

דב חנין: אנשים מסתכלים באתר, ורוצים לדעת מה חברת הכנסת שולי מועלם-רפאלי, שהם בחרו בה, מה היא עושה בכנסת.

דב חנין: הם רוצים לדעת את זה ברמה הפרסונלית לגמרי.

דב חנין: לכן זה מידע חשוב.

דב חנין: זו אינפורמציה חשובה ברמה הדמוקרטית, כי זה מאפשר בקרה אמתית של האזרחים, לדעת מה חברי כנסת עושים ולא עושים.

דב חנין: וגם את חברי הכנסת זה מעודד לעבודה יותר עניינית.

דב חנין: ככל שחבר כנסת יידע שהוא באמת מבוקר ברמת בקרה יום-ימית – מה הוא אומר, מה הוא עושה, איך הוא מצביע, איך היא מתנהל, בכל ועדה של הכנסת – לא רק ברמת הכותרת אלא ברמה של עשייה קונקרטית – אני חושב שזה מאוד יחזק את המוטיבציה של כולנו חברי הכנסת, להתנהל בכנסת בצורה יותר עניינית.

דב חנין: אני מעביר את הכדור הזה שאני נכשלתי בו אליך כיושבת-ראש ועדה, ואני מאחל לך יותר הצלחה במשימה הזאת.

דב חנין: אני מקווה שבדיון המעקב של הוועדה הזאת עוד כמה חודשים כבר נוכל לחנוך את החלק הזה באתר הכנסת, ויבוא לציון גואל.

סתיו שפיר: אני בטוחה שגם כנסת פתוחה – מה שהיא עושה זה אתר מהסוג הזה, שכמובן, קשה מאוד להעלות עליו את כל המידע שהצגת פה- - -

<אורי הוך: אני מקווה שכנסת פתוחה לא תהיה קיימת בעתיד, והכנסת תעשה את זה.

סתיו שפיר: זאת השאיפה של כולם.

סתיו שפיר: כבר היו דוגמאות בעבר – למשל, עם אתר אחר של הסדנה לידע ציבורי –שבנתה אתר להנגשת התקציב, ומשרד האוצר בשלב מסוים אימץ ממש את האתר.

סתיו שפיר: זה היה תחת כתובת של משרד האוצר, אתר שנבנה על-ידי ארגון אזרחי, ואני בטחה – בשביל זה גם נוצר שיתוף הפעולה הזה - שיהיה שיתוף פעולה בין הארגונים האזרחיים, שיש להם היכולות הטכנולוגיות – גם ראייה חדשנית והבנה של הטרנדים ושל היכולות העכשוויות, של מה ניתן לעשות, כמו גם הציפייה והסקרנות לגלות יותר ויותר מידע – שיתוף פעולה עם הגורמים הרלוונטיים בכנסת יכול להוביל להרבה מההתפתחויות האלה, ואת הבקשות הספציפיות שלכם מבחינה טכנולוגית גם העברנו למנכ"ל הכנסת.

סתיו שפיר: גם נחזור אליהם.

סתיו שפיר: בבקשה.

<יותם יקיר: לו ידעתי שזה יעלה פה בצורה הזאת, הייתי מביא לכאן את הסקיצות של תת-אתר חדש לכל חבר כנסת.

<יותם יקיר: סיימנו את כל השלבים של כל הפיתוח והחשיבה, וכעת זה בפיתוח הטכנולוגי.

<יותם יקיר: לא רק שלא נכשלת, דב; יכול להיות שזה לקח יותר זמן ממה שהיה צריך לקחת, אבל אנחנו בשלבים לגמרי סופיים.

<יותם יקיר: במונחים של שלושה-ארבעה חודשים לכל חבר כנסת יהיה תת-אתר עם כל המידע הפרלמנטרי של כל הצעות החוק, כל ההצעות לסדר, כל השאילתות, קטעי וידאו, נאומים שלמים שאפשר יהיה לראות באתר.

<יותם יקיר: חידוש אדיר, והוא בין השאר בזכותך ובזכות אחרים שדחפו את העניין הזה וסייעו בחשיבה.

<יותם יקיר: אנחנו בשלבים לגמרי סופיים של העבודה על זה.

<יותם יקיר: בתוך חודשים ספורים זה באוויר כחלק מאתר הכנסת.

דב חנין: תודה רבה.

דב חנין: בשורה טובה.

סתיו שפיר: חברת הכנסת יעל גרמן.

יעל גרמן: אני רוצה להעיר שלוש הערות.

יעל גרמן: אתחיל דווקא בנו, בחברי הכנסת.

יעל גרמן: דיברו על כך שלא יודעים באילו ועדות אנחנו נמצאים ולא ניתן לדעת.

יעל גרמן: אז אני מציעה לקחת את הכרטיס המגנטי שיש לנו, ואתו אנחנו נכנסים למשכן, ולכל מקום – גם למליאה וגם לוועדות – נעביר בכניסה – יהיה רישום מדויק היכן אנחנו וכמה זמן.

יעל גרמן: אפשר יהיה לעקוב אחר – כמובן, גם יידעו מתי אנחנו נמצאים בחדר.

יעל גרמן: אני חושבת שזה מחויב המציאות לאור העובדה שזה מקום העבודה שלנו.

רונן פלוט: לא נעשה מעקב אחרי חברי כנסת.

יעל גרמן: אני לא רואה בזה מעקב אלא שקיפות.

יעל גרמן: אתה יודע שבין מעקב לשקיפות יש הבדל קטן מאוד.

יעל גרמן: אני כחברת כנסת מציעה, לאפשר שקיפות מלאה על מה שחברי כנסת עושים על-ידי כך שנדווח ונעביר את הכרטיס, ויידעו היכן אנחנו נמצאים בכל שעה ושעה.

יעל גרמן: זו הערה ראשונה.

יעל גרמן: הערה שנייה, אחד הדברים שאותי מאוד מדאיגים הוא שיקול הדעת של יושבי-הראש, כאשר הם נותנים רשות דיבור, לא נותנים רשות דיבור, נותנים רשות דיבור של שתי דקות, שלוש דקות, חמש דקות, את מי הם מוציאים, את מי לא מוציאים.

יעל גרמן: עצם העובדה שאנחנו מעלים בתוך הוועדות הצעות לסדר, ויושבי-הראש שומעים את זה ועוברים לסדר-היום כאילו בכלל לא דיברנו.

יעל גרמן: אני חושבת שכל העבודה של יושבי-ראש הוועדה, אם לא ל- - - זקוקה ודאי להסדרה ולשקיפות.

יעל גרמן: זה דבר שמאוד חסר לי, ופוגע לדעתי בדמוקרטיה.

יעל גרמן: הדבר האחרון שרציתי להעלות – הוא לא אחרון, אבל לצורך העניין – זה הסיבות לכך שפוסלים חוקים.

יעל גרמן: מדוע לכל הרוחות – סליחה – מדוע פוסלים חוקים מסוימים?

יעל גרמן: מה הסיבה?

יעל גרמן: אף אחד לא נותן אפילו סיבה.

יעל גרמן: אני חושבת שזו צריכה להיות דרישה, שכולנו נדע – גם הציבור יידע - מדוע פוסלים ומדוע מקבלים?

יעל גרמן: מדוע חוק אחד וחוק זהה לא מקבלים?

יעל גרמן: ובהקשר זה, אשמח שמרכז המחקר והמידע שלנו, שבאמת, אני חושבת שהוא אחד המצוינים, יקבל עוד כוח אדם, כמו שאמרת.

יעל גרמן: אולי יעשה מחקר מעניין שיבוא ויראה כמה הצעות חוק של האופוזיציה מתקבלות, וכמה הצעות חוק של הקואליציה, האופוזיציה מצביעה בעד.

<שירלי אברהמי: התחלנו.

<שירלי אברהמי: אעביר לחברת הכנסת.

סתיו שפיר: נקרא לזה מחקר אחריות.

סתיו שפיר: ..

סתיו שפיר: חברת הכנסת שולי מועלם-רפאלי.

שולי מועלם-רפאלי: תודה, גברתי.

שולי מועלם-רפאלי: אני, כמי שמאמינה שמקסימום שקיפות תביא להעלאה באמון הציבור, אנחנו שליחי ציבור בסופו של דבר, והציבור הוא זה ששלח אותנו לכאן.

שולי מועלם-רפאלי: כמובן, כל ציבור שלח את שליחיו, לקיים את תפישת העולם שלו, לרצות באמת להבין שמי ששלח אותי, כפי שנאמר קודם, רוצה לדעת מה אני עושה בשבילו, מה אני עושה בשביל הציבור הישראלי - לא רק מה אני עושה לציבור ששלח אותי באופן ספציפי.

שולי מועלם-רפאלי: אני רוצה התמקד על שלושה דברים, שבעיני היום אנחנו לא מצליחים להדביק אותם, ודברים נופלים הצדה בתהליך שהוא בעיניי לב-לבה של הדמוקרטיה הישראלית, וזה עבודת הכנסת.

שולי מועלם-רפאלי: אחד זה העניין של משרדי הממשלה שמגיעים לוועדות.

שולי מועלם-רפאלי: נשאלות שאלות, וכמי שעוסקת הרבה מאוד בוועדת העבודה והרווחה, ומנהלת לא מעט דיונים שקשורים גם למערכת הבריאות וגם למערכות האחרות – בסופו של תהליך נשאלות כל מיני שאלות.

שולי מועלם-רפאלי: אם אין חבר או חברת כנסת שהעניין בוער בעצמותיהם, בעצם לא מתקבלות תשובות.

שולי מועלם-רפאלי: כלומר בסופו של דיון נמסרות שאלות לשר או למנכ"ל או מי מטעמו של המשרד הרלוונטי של שנמצא, ואין המשכיות של הדבר - מה שמביא שוב, אחרי פרק זמן כזה או אחר, לדיון נוסף באותו נושא, כי התחושה היא שלא מקבלים תשובות.

שולי מועלם-רפאלי: זו נקודה ראשונה.

שולי מועלם-רפאלי: מסגרת זמן של תשובה של המשלה לתהליכים שקורים בתוך הוועדות.

שולי מועלם-רפאלי: דבר שני זה יצירה של מעקב.

שולי מועלם-רפאלי: מאוד קשה לי עם מה שהציעה חברת הכנסת יעל גרמן, כי נקודת המוצא שלי היא שהאחריות שלנו היא לא להעביר כרטיס, אלא ליצור במקומות הפרטיים שלנו את האמון של הציבור - לחזור לכל פנייה, להבהיר לאנשים באמת מה אנחנו עושים.

שולי מועלם-רפאלי: יחד עם זאת, אני קוראת לחלק מהאנשים שיושבים פה, ואני יודעת - גם למשל הדרישה הלגיטימית, שנפרסם את היומנים שלנו, או השאלה שנשאלתי פה, ואני במכוון לוקחת את זה למקום הכי פרטי, כי לי אין בעיה להגיד את זה, כמו שלא היתה לי בעיה שזה יפורסם – כששואל אותי אחד מהעיתונאים, שרוצה לעשות שקיפות של חברי הכנסת סביב הדיור, כמה בתים יש לי, ואני אומרת לו: מה אתה שואל אותי?

שולי מועלם-רפאלי: כמה בתים יש לי?

שולי מועלם-רפאלי: מה מהבתים האלה הוא שלי?

שולי מועלם-רפאלי: כי אמרתי לו: כשאתה שואל אותי את השאלה הזאת, אתה בעצם רואה בי ריבוע.

שולי מועלם-רפאלי: ואני אומרת לך: יש לי שתי ילדות שהן עוד לא בגיל שאפשר להעביר להן את הבית שאבא שלהן, שנהרג אך לפני 19 שנה, השאיר להן, ולכן הבית הזה רשום כרגע על שמי, אז הוא נחשב בעיניך שלי או של מישהו אחר?

שולי מועלם-רפאלי: ואני רוצה ליצור באחריות שלנו את זה שמי ששואל אותנו שאלות, יבין שאנחנו עונים לו תשובות, אבל רגע - יש פה 120 אנשים, שלכל אחד מהם יש גם נישות פרטיות.

שולי מועלם-רפאלי: ואז אמר לי העיתונאי הזה: טוב, אני לא רוצה שתעני לי.

שולי מועלם-רפאלי: ואני מרגישה שיצירת האמון היא אחריות שלנו, אבל אני מאמינה שכלל שנדבר יותר על הדברים, ככל שנפרסם יותר את הנוכחות שלנו, את ההצבעות שלנו, כמו שעושה שרת המשפטים, שלצערי זה כרגע לא מחויב, שכל שר יפרסם את ההצבעות שלו בוועדת שרים, והיא מיוזמתה עושה את זה – ככל שאנחנו נדבר יותר את העמדות שלנו ומה אנחנו עושים וגם נעמוד מאחוריהן, אפשר יהיה ליצור את המעקב הזה בלי הצורך שנעביר כרטיס, שזה דבר מאוד בעייתי בעיניי.

שולי מועלם-רפאלי: והדבר השלישי והאחרון, שגם חברת הכנסת סתיו שפיר וגם יעל וגם אני – אני חושבת שלפעמים אנחנו מקבלים ניירות עמדה מגופים שהם לא הגוף של הכנסת, הוא נקודה בעייתית.

שולי מועלם-רפאלי: אני חושבת שבדיון בוועדה הזאת על שדה בריר זה אולי היה הסיטואציה הכי בוטה בשלוש השנים שאני חברת כנסת.

שולי מועלם-רפאלי: כלומר לקבל נייר עמדה על שדה בריר ממי ששדה בריר הוא האינטרס הראשון במעלה שלו, הוא בעייתי.

שולי מועלם-רפאלי: אני חושבת שהדבר הזה יימנע ככל שהממ"מ יגדלו בעז"ה, ויוכלו לעשות יותר ויותר.

שולי מועלם-רפאלי: אני רוצה לסיים באמירה שבעיניי היא דבר גדול.

שולי מועלם-רפאלי: אני חושבת שכל דיון שאנחנו עורכים בוועדה הזאת ובוועדות אחרות, שהוא פתוח לציבור, שהוא מאפשר הגעה לכל דבר ועניין שאנחנו אומרים או מצביעים - ובוועדת כנסת התחלנו להצביע במערכת ממוחשבת – יגביר את השקיפות ובעצם יגביר את הדבר המרכזי – את הקשר שלנו כשליחי ציבור עם הציבור שלח אותנו לכאן, שזה בעצם החברה הישראלית כולה.

שולי מועלם-רפאלי: תודה.

סתיו שפיר: תודה רבה.

סתיו שפיר: נעבור לדוברים, ושוב – אני מבקשת להפנות שאלות.

סתיו שפיר: נתחיל בכנסת פתוחה, שעשו עבודה מדהימה בחשיפת עבודתם של חברי הכנסת, ונתקלו בבעיות מכל מיני סוגים.

סתיו שפיר: גם הפנייה לקיום הדיון הזה הגיע מכם בראש ובראשונה, אז אבקש שתעלו פה את השאלות שעוד נותר לשאול, או אם יש עצות שניתן להעביר ולפתח.

<בני דאון: תודה רבה.

דב חנין: קודם כל תודה רבה לכם.

<בני דאון: תודה על הדיון.

<בני דאון: אנחנו עוסקים בזה מעל שש שנים בכנסת פתוחה.

<בני דאון: באמת, כשחשבתי לפני הדיון איך אני הולך לנצל את השתיים-שלוש דקות שיש לי לפניכם, חשוב להבין שאנחנו מתנדבים בכנסת פתוחה כדי לייצר תקשורת משמעותית יותר בין הח"כים לציבור.

<בני דאון: זה מה שמעניין אותנו בסופו של דבר – למצוא ולפתח דרכים חדשות שהיצבור יכול לדבר עם הנבחרים שלו.

<בני דאון: זה כל הזמן משתנה.

<בני דאון: אנחנו יכולים לראות מה קורה בפייסבוק, איך כל הח"כים משתמשים בזה, ואיך הם משתמשים בטוויטר.

<בני דאון: אנחנו חיים בעידן שעדיין משחקים ועדיין מוצאים את הדרכים, איך לעשות תקשורת משמעותית, וזה אתגר לא פשוט.

<בני דאון: העניין הוא שאנחנו שש שנים לא מצליחים כמעט להתקדם בתחום הזה, כי אנחנו כל הזמן עסוקים בדליית המידע מתוך אתר הכנסת.

<בני דאון: נורא חשוב שבאמת הכנסת תיתן ממשק נתונים אמין כדי שאנחנו ואחרים יוכלו לגשת לנתונים בצורה קלה ופשוטה, ולפתח על גבי הנתונים הבסיסיים, שנוגעים לתהליכים של הכנסת, את השיטות החדשות להתקשרות.

<בני דאון: אני צריך לשאול, יכול להיות שהשאלה שמעניינת אותי זה יותר קדימה - האם אתם חושבים על הבעייתיות שפייסבוק מייצר כפלטפורמה?

<בני דאון: היא הפכה להיות פלטפורמה די עיקרית שהנבחרים מתקשרים עם הציבור, ובסופו של דבר הסטטוסים שאתם כותבים נעלמים עם הזמן.

<בני דאון: חברה אמריקאית משתמשת בה כדי לחשוף עוד פרסומות; לא כדי לעשות דיון ציבורי איכותי.

<בני דאון: זו לא המטרה של פייסבוק.

<בני דאון: הפלטפורמה בנויה כך כדי שנראה עוד פרסומות.

<בני דאון: איכשהו חברי הכנסת מוצאים את הדרכים לתקשר, אבל הדרכים הללו בעייתיות, ואני חושב שהתפקיד של הכנסת בעתיד זה גם למצוא את החלופות הטובות יותר.

<בני דאון: אם אני חייב לשאול – אני מאוד מקווה שנמשיך פה את העבודה ונצא ונייצר ממשק נתונים כדי שייתן לנו ולגופים אחרים – לפני הבחירות האחרונות פיתחו תשע אפליקציות שעזרו לציבור בבחירות על סמך ממשק הנתונים כנסת פתוחה.

<בני דאון: אני מקווה שבבחירות הבאות זה יהיה ממשק הנתונים של הכנסת, ואנחנו נוכל להתרכז בתחום הזה של האפליקציות.

יעל גרמן: למה אתה חושב שבפייסבוק – כמובן בהנחה שחבר הכנסת עונה ומשיב, למה אתה לא חושב שיש פה אינטראקציה?

יעל גרמן: יש פוסטים שאני מעלה, שמעלים מעלים דיון אדיר עם המון יצרים.

<בני דאון: יש המון בעיות עם פייסבוק.

<בני דאון: הראשונה – שלפי תנאי השימוש של פייסבוק, אסור לגוף אחר לשמור את הסטטוסים שאת מעלה.

<בני דאון: כלומר אני לא יוכל לשמור אצלי את הסטטוסים שלך ולחפש.

<בני דאון: אנחנו עושים את זה; יש לנו פרויקט שקצת עובר על כללי השימוש, כי אנחנו די בטוחים שפייסבוק לא יתבעו, כי זה סטטוסים של חברי כנסת – זה צריך להיות בידי הציבור.

<בני דאון: אבל בסופו של דבר את רואה את הגודל של התשובה, את רואה את זה שנורא קל להקים פרופיל פיקטיבי, ונורא קל לקחת את הדיון למקום.

<בני דאון: בכמה אלפי שקלים אני יכול לקחת- - - ולמשוך את הדיון למקום אחר.

<בני דאון: למה שהכנסת לא תייצר איזו זירה לדיון איכותי, שאזרחים- - -

שולי מועלם-רפאלי: אולי באמת השלב הבא באתר הזה, תהיה שלכל חבר כנסת יכולת של מקום של שיח או שאילת שאלות – מה שהיום נעשה קצת במיילים בפניות ציבור, אבל יותר פנייה מאשר שאלות.

<בני דאון: בהחלט.

<בני דאון: האתר הזה יוכל גם להעביר את זה לפייסבוק כדי להגיע לציבור הרחב יותר, אבל הציבור הקטן יותר, הפעיל, שרוצה לקיים דיון איכותי, נורא קשה לעשות את זה בפייסבוק.

<בני דאון: זה מה שאני מכיר מפייסבוק.

<בני דאון: בדרך כלל את הדיונים האונליינים לא עושים בפייסבוק.

<בני דאון: זה לא בנוי לזה.

סתיו שפיר: זה גם הסתמכות על חברה חיצונית במקום לעשות את זה אצלנו.

שולי מועלם-רפאלי: תודה לכולכם.

שולי מועלם-רפאלי: הנה מול עיניכם – איך הולכים לוועדה אחרת - ועדת כנסת, שזה רק יושבי-ראש.

סתיו שפיר: תודה רבה.

<אורי הוך: אפשר עוד שני משפטים?

<בני דאון: אורי הוך, הוא זה שמפתח היום את כנסת פתוחה.

<אורי הוך: בני הלך קדימה; אני אוריד אותנו לארץ.

<אורי הוך: יש פה גם החבר'ה הטכניים, שהיו לנו פגישות ומאוד משתדלים לעזור לנו בצד הטכני.

<אורי הוך: רוב הבעיות שלנו הן טכניות.

<אורי הוך: גם סתיו עוזרת לנו.

<אורי הוך: אם הייתי רוצה משפט שחשוב לומר – אני חושב שהכנסת צריכה להוביל מבחינה טכנית, והיום הכנסת משתרכת מאחור.

<אורי הוך: אנחנו בסדנה לידע ציבורי, כולנו אנשים מובילים טכנולוגיים מתעשיית ההיטק והטכנולוגיה והפיתוח, ובכל התקשרויות מול הכנסת, לצערי, זה פשוט השתרכות טכנולוגית.

<אורי הוך: אני חושב שגם מפאת כבוד הכנסת – כשאני בא לכנסת אני מתלבש יפה – אותו דבר הכנסת:

<אורי הוך: אם היא נותנת שירותים טכנולוגיים – זה חייב להיות שירות הכי טוב שמוביל את התחום הזה.

<אורי הוך: היום לצערי ההפך הוא הנכון.

<אורי הוך: להיכנס לדברים טכניים עכשיו יהיה קשה, אבל זה משפט שחשוב לומר.

סתיו שפיר: אני אשמח שניקח את זה על עצמנו כוועדה - לייצר האקתון משותף לכנסת ולארגונים האזרחיים.

<אורי הוך: נשמח.

<אורי הוך: תמיד הצענו שתזמנו אותנו, נדבר.

סתיו שפיר: להביא לפה ליום מרוכז את האנשים הטכניים של הכנסת יחד עם חברי הארגונים האלה.

סתיו שפיר: אני מכירה את הפרויקטים שלהם, וזה באמת לא להאמין איזו עבודה נפלאה הם עושים.

סתיו שפיר: את העבודה שלי פה, הרבה ממנה לא יכולתי לעשות בלי העזרה של הארגונים האלה שממש עוזרים לייצר את הכלים הטכניים כדי לעקוב אחר הדברים.

סתיו שפיר: הייתי רוצה שלכל חבר כנסת יהיו הכלים לעשות את זה.

סתיו שפיר: גם צריך להכניס את זה קצת לווריד של איך הכנסת עובדת.

סתיו שפיר: אני זוכרת שכשניסיתי להעביר בין חברי הכנסת את הכלי שהסדנה לידע ציבורי פיתחה לגבי מעקב על העברות תקציביות, חברי כנסת אמרו לי: זה מאוד נחמד, אבל מכאן ועד להשתמש בזה – כמובן הדרך מאוד ארוכה, ויש פה הרגלים שצריך להכניס לתוך איך שהכנסת עובדת.

סתיו שפיר: אני מאמינה שאם נייצר יום מרוכז כזה, יחד עם הכנסת, נושיב את האנשים הטכניים שלכם עם הארגונים, נחשוב על מה הדברים המרכזיים שאנחנו רוצים לפתח להם מענה טכנולוגי ונבנה את הפלטפורמות האלה, זו יכולה להיות התקדמות נהדרת.

<אורי הוך: ועוד מילה – לו"ז ויעדים של הצד הטכנולוגי.

<אורי הוך: למשל, היום אין לי אפשרות לקבל הצבעות באופן אלקטרוני.

<אורי הוך: האפשרות הזאת לא עובדת.

<אורי הוך: מי זה יתוקן?

<אורי הוך: האם התקלה התקבלה?

סתיו שפיר: ניקח על עצמנו את עבודת המעקב בעניין הזה כוועדה.

סתיו שפיר: יש פה עוד דברים שעלו.

סתיו שפיר: למשל, כנסת פתוחה כן הראתה נוכחות של ח"כים בוועדות, אבל אני מניחה שזה היה מבוסס על פרוטוקול – כלומר מישהו שנכנס לחצי שנייה, זה בפרוטוקול.

<אורי הוך: היום הכול מגיע מהפרוטוקול, וזה באמת מאוד בעייתי.

<אורי הוך: ההצעה של הגב' גרמן הכי פשוטה – כל ח"כ נכנס.

<אורי הוך: אפילו אפשר גם בלי להעביר כרטיס.

סתיו שפיר: גם בפרוטוקול אפשר לכתוב: נכנס – יצא.

סתיו שפיר: זה יכול להיות חלק מהפרוטוקול.

סתיו שפיר: צריך לתת כלים לכותב הפרוטוקול כדי להכניס את המידע הזה פנימה.

יעל גרמן: סתיו, דיברת על האקתון.

יעל גרמן: אני לא בטוחה שכולם מכירים.

יעל גרמן: מאוד הייתי שמחה שאני כחברת כנסת אוכל לעשות האקתון על נושא שמעניין אותי, ושיהיה באמת שיתוף של הכנסת, שיהיו מוכנים להקצות לי את האולם, להכניס את האורחים שלי וכו'.

סתיו שפיר: יש פה הסכמה רחבה.

סתיו שפיר: אנחנו ניקח על עצמנו כוועדה.

<אורי הוך: שזה יהיה בתל-אביב – לא בירושלים...

סתיו שפיר: פה הגזמת.

סתיו שפיר: גם בירושלים התקיימו האקתונים.

סתיו שפיר: נמשיך לפי סדר הבקשות.

סתיו שפיר: תומר אביטל, ממיזם 100 ימים של שקיפות.

סתיו שפיר: כבר עברו 100 ימים, לא?

<תומר אביטל: 430 ומשהו.

<תומר אביטל: הפסקתי לספור.

<תומר אביטל: אני רוצה קודם כל לברך את הכנסת על הקמת הוועדה הזאת.

<תומר אביטל: אני גם בלי ציניות, חושב שזאת הכנסת הכי שקופה שהיתה אי פעם.

<תומר אביטל: הצעדים הנפלאים שרונן, עשית, ויולי, להשקפת החקיקה, מאגר החקיקה, הפילוט בוועדת הכנסת של ההצבעות, הפילוט בוועדת החוקה - אלה יוזמות שאני חלמתי עליהן, כתבתי שנים עליהן שצריך אותן, וזה קורה.

<תומר אביטל: זאת הכנסת שקופה אי פעם.

<תומר אביטל: כמובן, יש עוד הרבה לאן להתקדם.

<תומר אביטל: אני רוצה לזרוק כמה רעיונות טכניים שתרצו אולי ליישם.

<תומר אביטל: הגב' מועלם דיברה על זה שאם היא רוצה לחשוף את הנכסים שלה, היא תלויה בשאלות של העיתונאי ובאיך זה יוצג בתקשורת.

<תומר אביטל: למה שלא באתר – שאתם משדרגים לכל ח"כ - שיהיו אפשרויות לח"כים שרוצים, וולונטרית, להוסיף פרטים על הנכסים שלהם או להוסיף את הלו"ז שלהם?

<תומר אביטל: יש שם שמונה שחושפים - למה שלא תהיה בוקסה שמאפשרת להם להוסיף את היומן השבועי, שיתעדכן אוטומטית?

<תומר אביטל: אני והמתנדבים של המיזם צריכים כל שבוע להזכיר לח"כים שכבר חושפים, להעלות את הלו"ז שלהם, וזה בצורה לא נגישה – צילום מסך.

<תומר אביטל: טכנית, אם הכנסת תוכל לקחת את זה על עצמה, למי שרוצה להיות שקוף, כפי שחברות הכנסת סיפרו.

<תומר אביטל: זה מגביר אמון, הציבור רוצה לדעת מה אתם עושים פה.

<תומר אביטל: אז שקיפות וולונטרית על אקספלורר וכל זה כבר דיברו פה.

<תומר אביטל: מאגרי מידע.

<תומר אביטל: קשר עם הבוחר.

<תומר אביטל: אם הכנסת משדרגת ומפרסמת בצורה נאה יותר, זה עדיין – לא אני צריך לבקש דרך חופש המידע שתפרסמו את הקבלות המלאות של הוצאות הח"כים.

<תומר אביטל: למה שלא אצל כל ח"כ יופיע בדיוק אילו הוצאות הוא רכש, מי הספקים?

יעל גרמן: זה שקוף.

<תומר אביטל: מה שמופיע היום באתר הכנסת זה רק קטגוריות – הוצאות משרד, רשתות דיגיטליות.

<תומר אביטל: לא כמה הלך לפייסבוק, לקידום פוסטים שלכם.

יעל גרמן: עכשיו זה עוד יהיה פחות, כשהכול יהיה בחבילה אחת.

<תומר אביטל: אבל לכנסת יש כל הקבלות, ואני אישית חושב שביקורת – אל"ף, אתם מוציאים את העוקץ של הביקורת העיתונאית.

<תומר אביטל: ככל שהמידע כבר בוץ מראש - יו"ר הכנסת דיבר על סיכום חקיקה, מי אלופי החקיקה.

<תומר אביטל: אף עיתונאי לא עושה את הביזיון הזה, שאני הייתי חלק ממנו.

<תומר אביטל: שנים כתבתי כמה חוקים הגיש כל ח"כ – זה לא מעניין.

<תומר אביטל: אנחנו יודעים שמה שחשוב זה כמה עברו.

<תומר אביטל: אותו דבר ההוצאות.

<תומר אביטל: לא מעניין אותנו מי השיאנים.

<תומר אביטל: קשר עם הבוחר – הוא באמת שומר על קשר עם הציבור.

<תומר אביטל: כן מעניין אותי, למשל, שחשפנו בעזרת הכנסת, שחברת הכנסת לשעבר פניה קירשנבאום קנתה בלוג שהוא לא קיים מספק שבזכות הקבלה הראיתי שהוא מעורב היום בפרשת החטיבה להתיישבות.

<תומר אביטל: זה דברים שרק שקיפות יכולה לחשוף.

<תומר אביטל: לבסוף, משהו כללי – זה דיון על שקיפות הכנסת.

<תומר אביטל: אני חושב שאני היום למדתי, אחרי הפעילות שלי, שהמקום אפל הוא הממשלה.

<תומר אביטל: אתם יודעים יותר ממני – ועדת שרים לענייני חקיקה, בישיבות הממשלה אין פרוטוקולים, בשום מקום, אבל הקטע הוא שמי ששולט על הממשלה זה הכנסת.

דב חנין: האמת היא הפוכה.

דב חנין: הממשלה שולטת בכנסת ולא להפך.

<תומר אביטל: אבל יש חברי כנסת חרוצים שלא מקבלים את האמת הזאת, כמו סתיו, כמו דוד ביטן, יו"ר ועדת הכנסת שגילה - אני בהלם שאף אחד, כולל אני, כולל יריב לוין, ששנים ניהל את ועדת הכנסת, לא ידע על סעיף בתקנון הכנסת שמאפשר לכם לדלג על הממשלה, לדלג על ועדת שרים לחקיקה, אם אתם מחוקקים דרך שלוש ועדות.

<תומר אביטל: יש היום שלוש ועדות, שלפי התקנון לא דורשות את האישור של ועדת שרים לחקיקה.

<תומר אביטל: והפרצה הזאת מאפשרת לכם לחוקק כל חוק שיגביר את הפיקוח שלכם על הממשלה.

דב חנין: הכנסת לא צריכה בכלל את ועדת שרים לחקיקה, רק שאם ועדת השרים לחקיקה לא תומכת בהצעת חוק, הקואליציה תצביע נגדו.

דב חנין: אני יכול בלי שום דרישה להביא הצעת חוק למליאה.

דב חנין: אם אין החלטה של ועדת שרים לחקיקה, הקואליציה תצביע נגד.

יעל גרמן: ניסן מנסה היום להעביר דרך ועדת חוקה בלי ממשלה, בלי כלום, הוא רוצה להעביר את חוק ההשעיה.

יעל גרמן: זה בעיניי מאוד לא דמוקרטי.

סתיו שפיר: אין פה שאלה.

סתיו שפיר: אם אנחנו נעלה חוק בלי אישור של ועדת שרים, החוק נופל.

<תומר אביטל: אז אם ביטן מעביר חוק דרך ועדת הכנסת, ששם יש לזה רוב- - -

סתיו שפיר: חברי קואליציה.

סתיו שפיר: עשינו את הדבר הזה בהסכמת הממשלה, ששולטת בכנסת.

סתיו שפיר: אני אמנם חילקתי מחמאות לכנסת על כך שהיא הרשות הכי שקופה, ואני עומדת מאחורי האמירות האלה, אבל הכנסת היא גם הרשות הכי חלשה מבין הרשויות באופן חד-משמעי בגלל השליטה העמוקה וההדוקה של הממשלה.

<תומר אביטל: ברכות על הדיון וברכות להנהלת הכנסת, שבאה לדיון.

<תומר אביטל: תודה.

סתיו שפיר: תודה רבה.

סתיו שפיר: וגם תודה רבה לך על כל מה שאתה עושה.

סתיו שפיר: אני חושבת שבאמת שיתוף הפעולה פה של הארגונים בקידום השקיפות בכנסת – אנחנו באופוזיציה, בדרך כלל אנחנו לא רואים הרבה מאוד הישגים לעבודתנו, אבל בנושא הזה של שקיפות אנחנו ממש רואים הישגים כל הזמן.

סתיו שפיר: זה שזה אף פעם לא מספק אותנו ושיש עוד דרך ארוכה – ברור, אבל אנחנו רואים הישגים, וזה נעשה הרבה מאוד בזכותכם.

סתיו שפיר: אתם לא מפסיקים לדפוק על הדלת ועל החומות ולאפשר עוד ועוד חריצים כדי שהאור ייכנס.

סתיו שפיר: שחר האס מהמרכז להעצמת האזרח, בבקשה.

<שחר האס: תודה.

<שחר האס: אני ממשיך את כל הברכות של כל החברים והארגונים החברתיים.

<שחר האס: באמת נעשים פה תהליכים מאוד חשובים.

<שחר האס: יושבים פה אנשים שמקדמים שקיפות, וחשוב להם אמון הציבור, ולהעלות את קרנה של הכנסת בעיני האזרחים.

<שחר האס: תודה על כך.

<שחר האס: גם אנחנו פיתחנו כל מיני פלטפורמות טכנולוגיות, והשתמשנו המון בשירותים של הבית הזה ובשירותים של הכנסת.

<שחר האס: יש פה גלי, שיושבת פה, שמייצגת את מאגר החקיקה הלאומי.

<שחר האס: יש פה שינויים מאוד חיוביים – למשל, באפליקציית איזי גוף שפיתחנו, שמנגישה את כל החלטות הממשלה וכל חוקי הכנסת לאזרח.

<שחר האס: בהחלט היה לנו שיתוף פעולה פורה עם המחלקה, ובהחלט הנגישו עבורנו את כל הקבצים ואת כל השימושים הטכנולוגיים שהיינו צריכים כדי להטמיע את הפלטפורמה הזאת.

<שחר האס: למרות שאני חושב שעקרונית, זה היה אמור להיעשות בכלל מהבית הזה, אבל טוב שיש חברה אזרחית טובה וחזקה שעושה את הדברים.

<שחר האס: בהמשך לדברים שנאמרו פה גם על-ידי הסדנה וגם על-ידי תומר מ-100 ימים של שקיפות, זה קצת נוגע בנושאי הממשלה, אבל גם בכנסת - זה הנושא של מאגרי מידע ופתיחתם.

<שחר האס: נכון, יש הרבה ניסיונות ומשאבים רבים גם מהממשלה, מאגף התקשוב, לפתוח יותר ויותר מאגרי מידע, אבל צריך להבין שכמה שיותר מאגרי מידע ייפתחו לטובת הציבור, אנשים טובים כמו – סדנה לידע ציבורי וגופים אזרחיים אחרים, יוכלו לקחת את הנתונים האלה, לעשות בהם שימוש, להנגיש אותם יותר לאזרח.

<שחר האס: אז אותו משבר טכנולוגי שאתה מדבר עליו, נכון להיום אנחנו אדווקטור לזה.

<שחר האס: אם תפתחו עבורנו יותר מאגרי מידע ואת הנתונים שיש לכם במשרדים – יש כל כך הרבה – פשוט תוציאו אותם לשם.

<שחר האס: קיבלתם איזושהי חוות דעת או מסד נתונים כזה או אחר – אל תנסו לחשוב, מה הציבור צריך את זה או מה החברה האזרחית צריכה את זה.

<שחר האס: תוציאו את זה החוצה.

<שחר האס: אנחנו כבר נסתכל עליו ונעבד אותו, ונראה אם יש פה תועלת אמתית לאזרח.

<שחר האס: נעשה בזה שימוש ונוציא את זה החוצה לאזרחים.

<שחר האס: זה לא רק מגביר את השקיפות אלא בסופו של דבר זה מקרב גם את חברי הכנסת, גם את שרי הממשלה יותר על הפעילות שלהם ועל הדברים שהם עושים.

<שחר האס: חשוב שנשתמש במשאב המאוד פשוט הזה.

<שחר האס: יש מאגר נתונים - בואו נוציא אותו החוצה.

<שחר האס: יש היום אתר אינטרנט מאוד גדול ויפה של אגף התקשוב, אם איני טועה, של שמנגיש את כל מאגרי המידע הקיימים.

<שחר האס: הם עושים עבודה טובה, אבל נכון להיום יש שם מעט מדי מאגרי מידע, ומרבית מאגרי המידע הם כאלה בעלי משמעות ציבורית נמוכה.

<שחר האס: לכן יש לכם המון משאבים.

<שחר האס: נצלו אותם, ונשמח לראות יותר משאבים כדי שנוכל אנחנו, החברה האזרחית, לעשות בהם שימוש, להנגיש אותם לקהל הרחב ולעשות דברים טובים שיקרבו בין הציבור לבין המערכת.

<שחר האס: תודה.

סתיו שפיר: תודה רבה.

סתיו שפיר: המשמר החברתי.

<נירית מוסקוביץ': שלום.

<נירית מוסקוביץ': נירית מוסקוביץ', מנכ"ל המשמר החברתי.

<נירית מוסקוביץ': מצטרפת לברכות פה של כל חבריי.

<נירית מוסקוביץ': אני רק רוצה להצביע על שלוש נקודות.

<נירית מוסקוביץ': הוזכר בתחילת הדיון בדברי יושב-הראש הפילוט לתיעוד ההצבעות בוועדות.

<נירית מוסקוביץ': אנחנו חושבים שתיעוד ההצבעות הוא עניין משמעותי ביותר וחיוני.

<נירית מוסקוביץ': אנחנו מברכים על קיומו של הפילוט ומקווים שזה יוביל בהמשך לתיעוד מלא.

<נירית מוסקוביץ': אני רק רוצה להתריע שביום שני האחרון התקיימה הצבעה בנושא הטבות מס לקרנות- - - באותה ועדה שבה מתקיים הפילוט, וההצבעה לא תועדה, כלומר לא היה תיעוד של ההצבעה במסגרת המערכת החדשה.

סתיו שפיר: היתה החלטה לא לתעד?

<נירית מוסקוביץ': אנחנו לא יודעים.

רונן פלוט: זה פילוט.

סתיו שפיר: תוך כמה זמן הפילוט אמור להיכנס?

<שמוליק חזקיה: אנחנו עדיין לא יודעים, כי זה אתגר לא פשוט.

<שמוליק חזקיה: ח"כים יוצאים, נכנסים, ואם זה חקיקה ומתמשך שעות- - -

רונן פלוט: קודם זה לא היה.

רונן פלוט: ברגע שעשינו את זה אתם אומרים: מה קורה פה?

רונן פלוט: תנו לנו לעשות את העבודה שלנו.

רונן פלוט: ייקח חודש-חודשיים, ואחר כך הכול יהיה בסדר.

רונן פלוט: לא למהר.

רונן פלוט: העיקר שנעשה את זה כמו שצריך.

<שמוליק חזקיה: זה אתגר לא קטן.

<נירית מוסקוביץ': בסדר גמור.

<נירית מוסקוביץ': זה עניין אחד.

<נירית מוסקוביץ': נקודה שנייה שאני רוצה להתייחס אליה היא תיעוד הכלל - בכנסת, בוועדות, במזנון.

<נירית מוסקוביץ': לפני כמה חודשים המשמר החברתי קיבל מכתב נזיפה – אפשר לקרוא לזה ככה – מקצין הכנסת יוסף גריף אחרי שפעיל שלנו תיעד את חבר הכנסת אורן חזן מסב ביחד עם לוביסטים של כיל במזנון החלבי פה בכנסת.

<יוותם יקיר: אסור לצלם במזנון.

<נירית מוסקוביץ': אכן אסור לצלם פה, אבל בפועל מותר לצלם.

<נירית מוסקוביץ': אנשים עושים סלפי כל הזמן במזנון החלבי.

<נירית מוסקוביץ': אנשים מתעדים.

רונן פלוט: אם לא תופסים אותם, הם עושים.

רונן פלוט: אסור לעשות.

<נירית מוסקוביץ': מרחב האכיפה הנרחב שניתן לקצין הכנסת בשאלה מהו צילום מותר ומהו צילום אסור, הוא כזה שבפועל מייצר מראית עין של כנסת חשופה, מאפשר לחברי כנסת כמובן- - -

סתיו שפיר: מלכתחילה נשאל, למה אסור לצלם?

<יותם יקיר: אנחנו גיבשנו כללים חדשים לצילום בהתייעצות של קצין הכנסת, הלשכה המשפטית והדוברות.

<יותם יקיר: יושב-ראש הכנסת אימץ את הכללים הללו לפני כשנה.

<יותם יקיר: הכללים האלה נותנים מענה לעידן הסמארטפונים.

<יותם יקיר: כפי שכולכם ציינתם, גם הם חלק מהגישה שהכנסת חשופה ושקופה מאי פעם.

<יותם יקיר: אפשר לצלם בסמארטפון בכנסת, אבל אי-אשפר לצלם בכל מקום.

<יותם יקיר: אנחנו לא מאפשרים באופן הכי הגיוני, לרדוף אחרי אנשים.

יעל גרמן: אני לא רוצה שיראו איך אני אוכלת.

<יותם יקיר: חברת הכנסת גרמן, בוודאי שבמזנונים אין שאלה, אבל אנחנו לא מאפשרים – אנחנו גם לא יכולים לאכוף את זה בכל נקודה בכנסת – לרדוף אחרי חבר כנסת עם סמארטפון שהוא גם מצלמת וידאו, במסדרון, ולדברים האלה צריכים להיות כללים.

<יותם יקיר: אפשר לצלם באישור מנהלי הוועדות בישיבות ועדות, אפשר לצלם מיציע המליאה.

<יותם יקיר: מבקרים בכנסת יכולים לצלם באישור מדריך הסיור כמעט בכל מקום בכנסת, אבל יש מקומות שההיגיון והכנסת הישר אומרים שאי-אשפר לצלם.

<יותם יקיר: גם אי-אפשר להפוך את הדבר הזה למין מרדף אחרי חברי כנסת, שבעצם כל חבר כנסת צריך לחשוש כל שנייה, האם מצלמים אותו או לא – גם במסדרון וגם במזנון ובמקומות כאלה.

<יותם יקיר: זה לא סביר.

<יותם יקיר: אז הפתיחות קיימת, היא רבה ומשמעותית עם מגבלות סבירות לחלוטין.

<נירית מוסקוביץ': אז אנחנו מבקשים לערער על הסבירות של המגבלות האלה, ולטעון, במיוחד לאור העובדה שאנחנו יודעים שחלק ניכר מתהליך החקיקה לצערנו מתרחש מאחורי הקלעים בשיחות לא פורמליות של לוביסטים עם חברי כנסת, לאור העובדה שמרחב הקפיטריה למשל הוא מרחב פנוי, שאנשים מסתובבים בו די חופשי, ומצלמים, כולל צילומים של חברי כנסת, מבלי שננקטות נגדם סנקציות, אנחנו חושבים שבנסיבות הללו יש טעם לפגם בכך שכאשר נעשית פעולה אזרחית שהתכלית הציבורית שלה והעניין הציבורי במסגרתם מובהק, יש מקום.

סתיו שפיר: אני מזמינה אתכם לשלוח לנו לוועדה הצעה למנגנון שיכול לאזן בין הצורך שלנו לעקוב ולראות שהציבור יודע על מגע עם בעלי אינטרסים, למרות שאסתייג ואומר – אני מניחה שההתקשרות הזאת עם בעלי אינטרסים ברוב המקרים לא תיעשה במזנון הכנסת.

<יותם יקיר: אנחנו בדקנו היום עם פרלמנטים בעולם מה נהוג היום בעידן הסמארטפונים.

<יותם יקיר: חלק מהפרלמנטים לא נתנו מענה לנושא הזה – זה חידוש של השנים האחרונות.

<יותם יקיר: באלה שנתנו מענה אנחנו אולי הכי קיצוניים למתירנות ולחופש ההסתובבות והצילום.

<נירית מוסקוביץ': ונקודה שלישית, אני רוצה להצטרף להערות בהקשר התיעוד של ההצבעות.

<נירית מוסקוביץ': אורי פה מהסדנה עובד אתנו על ניסיון שהכנסת היתה אמורה לפתור, לתעד כמו שצריך הצבעות שמיות.

<נירית מוסקוביץ': מאז תחילת הכנסת ה-20 התבצעו למעלה מ-30 שמיות.

<נירית מוסקוביץ': ההצבעות האלה – להבדיל מהצבעות סטנדרטיות - לא מתועדות.

<נירית מוסקוביץ': אני מדברת כמובן על הצבעות במליאה.

<נירית מוסקוביץ': למה?

<נירית מוסקוביץ': לא ברור.

<נירית מוסקוביץ': שכאנשי המשמר החברתי התריעו על הדבר הזה בפני חטיבת המידע כבר לפני כמה חודשים, התברר שחטיבת המידע לא היתה כלל מודעת לבעיה הזאת.

<נירית מוסקוביץ': בהחלט אני מזמינה אתכם לקיים האקתונים.

<קריאה: זה פחות נוח, אבל זה מתועד בפרוטוקול.

<קריאה: גם זה לא נכון.

<קריאה: בפרוטוקול זה לא מספיק.

רונן פלוט: אבדוק את זה.

רונן פלוט: את תקבלי תשובה.

<אורי הוך: מוסיפים את זה בכנסת פתוחה עד סוף השבוע, אז תמהרו – מוסיפים הצבעות שמיות.

סתיו שפיר: הרישום נמצא בפרוטוקול של ההצבעות השמיות.

<אורי הוך: אנחנו עושים את העבודה הידנית הקשה של לקחת את זה מהפרוטוקול.

רונן פלוט: השאלה השנייה שלך תהיה – למה חבר כנסת אוכל בשר ולא דגים.

רונן פלוט: זה עולה ככה וזה עולה ככה.

רונן פלוט: לפחות באוכל תני לחבר הכנסת את הפרטיות שלו, עם כל הכבוד.

רונן פלוט: יש הרבה מקומות שאפשר לצלם, אבל לא דווקא להיכנס לצלחת של כל אחד.

רונן פלוט: עם כל הכבוד.

סתיו שפיר: הסוגיה היתה ספציפית, לא על הזמן שהוא אוכל.

סתיו שפיר: הסוגיה שהיא העלתה היתה על מפגש שהוא קיים.

סתיו שפיר: זה לאו דווקא קשור לאוכל.

רונן פלוט: אבל אכלו.

סתיו שפיר: כן.

סתיו שפיר: אשמח שתשלחו לנו הצעה שמאזנת את הזכויות והחובות בעניין הזה, ונראה אם אפשר לקדם אותה.

סתיו שפיר: בבקשה.

<אינדה נובומינסקי: יש בעיה טכנית במערכת ההצבעות, שלא תיעדה עד עכשיו הצבעות שמיות.

<אינדה נובומינסקי: אנחנו מטפלים בזה בחטיבת המידע, עושים אפיון, לנסות לקשר את המערכת לסנהדרין, המערכת של הכנסת, ואני מקווה שבקרוב זה יטופל.

סתיו שפיר: על משמר הכנסת.

<עדי שטיין: צהריים טובים.

<עדי שטיין: שמי עדי שטיין.

<עדי שטיין: אני מנהלת את מכון על משמר הכנסת.

<עדי שטיין: המכון מבצע מעקב על פעילות של חברי וחברות כנסת בתחום דת ומדינה – זה תחום העיסוק המרכזי שלנו.

<עדי שטיין: גם אנחנו לפני ארבע שנים פיתחנו פלטפורמה, שלכל חבר חברת כנסת יש פרופיל אישי עם כל המידע הפרלמנטרי והחוץ פרלמנטרי עליו או עליה.

<עדי שטיין: כמובן, אני מצטרפת לברכות.

<עדי שטיין: האופן שבו אנחנו אוספות ואוספים את החומר למידע לאתר שלנו, זה מתבצע באופן ידני.

<עדי שטיין: כלומר יש לנו צוות שאוסף את כל המידע מאתר הכסת למקומות אחרים.

<עדי שטיין: אז קודם כל תודה על אתר הכנסת.

<עדי שטיין: לאורך ארבע השנים האחרונות השיפור והניסיונות לשפר ולחדש הם ניכרים.

<עדי שטיין: אבל רציתי להציע – כתבתי גם שלוש נקודות.

<עדי שטיין: אחת כבר ציינת – לגבי הצבעות בוועדה.

<עדי שטיין: לגבי הפרוטוקולים של הועדות, כרגע כל ועדה אחראית על העלאת הפרוטוקולים באופן עצמאי, ואין הגבלה של זמן.

<עדי שטיין: כלומר יש ועדה שתעלה פרוטוקולים אחרי חודש, יש ועדה שתעלה פרוטוקולים אחרי שבוע, ויש- - -

<שמוליק חזקיה: זה לא שהוועדה מעלה.

<שמוליק חזקיה: זה פענוח של הפרוטוקול.

<שמוליק חזקיה: היא תעלה ברגע שהיא תקבל את הפרוטוקול.

קריאה: הפרוטוקולים עולים אוטומטית, כשמכינים אותם.

קריאה: נכון שיש קצבי הכנה שונים.

<עדי שטיין: האם יש הגבלה על קצבי ההכנה האלה?

<שמוליק חזקיה: פרוטוקול לוקח זמן, וזמן יקר.

<שמוליק חזקיה: למרות שיש ציפייה שזה יהיה למחרת.

<אורי הוך: אפשר להבין למה בעצם?

<שמוליק חזקיה: זו עבודה מקצועית.

<שמוליק חזקיה: אני אשמח שתבקר במחלקת הפרוטוקולים.

<שמוליק חזקיה: יישבו אתך, ויראו לך את העבודה.

<שמוליק חזקיה: העבודה היא מקצועית, היא לוקחת זמן.

<שמוליק חזקיה: על כל מילה – אם יש לפעמים מילה לא ברורה, לפעמים אנשים מדברים יחד.

<שמוליק חזקיה: לוקח זמן לפענח את הדבר הזה.

סתיו שפיר: קורה בוועדות הכנסת שאנשים מדברים יחד...

<שמוליק חזקיה: ואם מדובר בחקיקה, שם המשמעות של המילה גבוהה יותר מדיון שהוא לא בחקיקה, כך שאנחנו נתונים לאילוצים מקצועיים מאוד-מאוד גבוהים.

<שמוליק חזקיה: יש פה רשמת, שיכולה להתייחס לזה.

<שמוליק חזקיה: מעבר לזה, יש בקשות לפעמים להקדים פרוטוקול מסוים בגלל אילוצים שונים - לייצר העדפה של פרוטוקולים, לכן לפעמים פרוטוקול מתעכב, בגלל שיש בקשה לפרוטוקול דחוף.

<שמוליק חזקיה: כל אלה אילוצים שמאחורי הקלעים לא מוכרים לכם, לכן נראה לכם מוזר – למה זה לוקח כל כך הרבה זמן.

<אורי הוך: אולי צריך להחיל שקיפות, שנדע מתי זה צפוי להיות מוכן.

<שמוליק חזקיה: לא כל דבר אפשר לשקף.

<שמוליק חזקיה: אנחנו שוחחנו על זה.

<שמוליק חזקיה: גם בעניין של לצלם – לא תמיד זה מתחת לפנס, המפתח שמחפשים אותו.

<שמוליק חזקיה: לפעמים זה במקומות אחרים.

<שמוליק חזקיה: הכנסת – אין לי בעיה שיבואו חברים ויכירו את עבודת הפרוטוקוליסטים.

סתיו שפיר: כמה כתבי פרוטוקולים יש בכנסת?

<שמוליק חזקיה: יש 30, ויש חברה שנותנת לנו תמיכה.

סתיו שפיר: 30 במשרה מלאה?

<שמוליק חזקיה: כן, ועלו ב-30% דיוני הוועדות בחודשים האחרונים.

<שמוליק חזקיה: זה על אותה יחידה.

סתיו שפיר: אז אולי צריך להגדיל את כוח האדם?

<שמוליק חזקיה: אבל צריך לבחון, האם זאת מגמה, האם זה יחזור חזרה לממוצע הרגיל.

<שמוליק חזקיה: זמן ההכשרה לוקח הרבה זמן, להפוך לרשם פרלמנטרי.

סתיו שפיר: יש זמנים?

<שמוליק חזקיה: יש לנו מפתח - בין שבוע לשבועיים, אבל אז נכנסים העניין של פרוטוקולים דחופים.

<שמוליק חזקיה: כאשר, למשל, רוצים לקדם דיון בוועדה מסוימת, היועץ המשפטי זקוק לפרוטוקול של הישיבה האחרונה.

<שמוליק חזקיה: אנחנו נותנים לו עדיפות.

<יותם יקיר: העניין הזה הוא בעל רגישות גדולה.

<יותם יקיר: זה לא עניין שולי.

<יותם יקיר: אני גם מקבל שאלות מעיתונאים - איפה הפרוטוקול של ועדת הקליטה מלפני שלושה שבועות?

<יותם יקיר: הוא לא עלה לאתר.

<יותם יקיר: איך זה ייתכן?

<יותם יקיר: אני מקבל שאלות כאלה.

<יותם יקיר: הרגישות היא גדולה.

<יותם יקיר: כולם בודקים אותנו בדבר הזה.

<יותם יקיר: אנחנו צריכים להיות מאוד מדויקים.

<שמוליק חזקיה: אבל מי שמבקש הקלטה, יכול לקבל מיידית.

סתיו שפיר: באינטרנט זה קיים.

סתיו שפיר: אם תשופר איכות הצילום באינטרנט, ואני יודעת שעובדים על זה- - -

רונן פלוט: אל"ף, אנחנו עובדים על זה.

רונן פלוט: דבר שני, אני חושב שבסביבות חודש אפריל לא תהיה ועדה אחת שלא תהיה מצולמת.

רונן פלוט: נעביר את כל הוועדות באמצעות ערוץ הכנסת, ואין שום בעיה.

רונן פלוט: אנחנו מתקדמים בצעדי ענק.

סתיו שפיר: באיכות יותר גבוהה?

רונן פלוט: בהרבה.

<יותם יקיר: באיכות טלוויזיונית מעולה.

<יותם יקיר: בכל חדר ועדה – לא רק באולם.

<שמוליק חזקיה: הכול יהיה באינטרנט.

<שמוליק חזקיה: אפשר יהיה לצפות.

סתיו שפיר: היום בצילום מלמעלה מאוד קשה לעקוב אחרי הדברים שנאמרו.

סתיו שפיר: אם הצילום יהיה איכותי והסאונד, אפשר יהיה לעקוב טוב יותר.

<שמוליק חזקיה: לכן מי שרוצה הקלטה, יכול לפנות למחלקת הפרוטוקולים, ולקבל הקלטה.

<עדי שטיין: עוד דבר שרציתי להציע – יש היום באתר פרטי התקשרות עם כל חבר כנסת – כתובת המייל, פקס, טלפון בלשכה וכו'.

<עדי שטיין: מניסיוננו, הרבה פעמים חברי הכנסת משתמשים בתיבות המייל האלה ועונים וכו'.

<עדי שטיין: הרבה פעמים לא.

<עדי שטיין: אפשר אולי להוסיף פרטי התקשרות לעוזרים פרלמנטריים.

<שמוליק חזקיה: עד איזו רמה?

<עדי שטיין: תיבת המייל של חברי הכנסת היא לרוב מפוצצת, שלא לדבר על התיבות הקוליות בלשכות, שהרבה פעמים כבר אין מקום.

סתיו שפיר: חברי הכנסת צריכים לענות למייל שלהם.

<עדי שטיין: לצערי, הרוב לא עושים את זה.

סתיו שפיר: אם יש משהו שצריך לעסוק בו, זה בזה שעוזרים פרלמנטריים מתחלפים בצורה כל כך דחופה, על כך שלא חלה עליהם תקופת צינון בין זה לבין מעבר לחברות פרטיות שאולי עבדו מולן כעובדים של הכנסת.

סתיו שפיר: יש פה המון סוגיות, אבל גם צריך להיזהר.

סתיו שפיר: מה שכן, צריך אולי לבצע מעקב.

סתיו שפיר: גם פה – התקשורת עושה את זה, האם חברי הכנסת לא עונים לפניות שמגיעות אליהם.

<עדי שטיין: לא כולם.

<שמוליק חזקיה: אל תשכחו שהעומס הוא מאוד גדול.

<עדי שטיין: ודאי, אבל גם אחרי חודשים.

<עדי שטיין: זה מה שאנחנו עוסקים ועוסקות בו באופן שבועי כמעט – שליחת מייל.

<שמוליק חזקיה: לפעמים הם מעסיקים מתנדבים.

סתיו שפיר: ברור.

סתיו שפיר: אי-אפשר לא להעסיק מתנדבים בעניין הזה, כי יש פה כוח אדם מאוד-מאוד מצומצם.

סתיו שפיר: לעבוד בלשכה שיש בה עד לא מזמן שני עוזרים, ועכשיו שלושה, שזה עדיין לא מספיק, כדי לענות על כל הפניות.

סתיו שפיר: מניסיון - הפייסבוק שלי הוא פרופיל אישי – לא עברתי לציבורי.

סתיו שפיר: הפניות שמגיעות אליי דרך הפייסבוק – כמעט בלתי-אפשרי להספיק לענות לכולם, נוסף על המיילים הלשכתיים ועל כל הדרכים האחרות לפנות אלינו.

סתיו שפיר: זו גם שאלה של כוח אדם.

סתיו שפיר: אם יהיו יותר אנשים, יהיה יותר קל לענות.

<עדי שטיין: אני חושבת שזה לא רק כוח אדם.

<עדי שטיין: עובדה שיש חברי כנסת שמשקיעים בזה המון אנרגיות.

סתיו שפיר: אם יש שאלות שהפנית לחברי כנסת הרבה מאוד פעמים ולא קיבלת עליהם תשובה, תעבירי לוועדה.

סתיו שפיר: אנחנו נדאג להעביר לחברי הכנסת שאלה.

סתיו שפיר: יש פה עוד שני דוברים – התנועה לאיכות השלטון והפורום לדמוקרטיה פתוחה.

סתיו שפיר: ממש רק שאלות, בבקשה.

<דניאל דושניצקי: עו"ד דניאל דושניצקי מהתנועה לאיכות השלטון.

<דניאל דושניצקי: אגיד שאנחנו מברכים על ההתקדמות שחלה.

<דניאל דושניצקי: לפעמים היא אטית, כפי שחבר הכנסת חנין אמר.

<דניאל דושניצקי: אנחנו כצרכנים נתקלנו ועדיין נתקלים במגבלות לגישה למידע מסוים.

<דניאל דושניצקי: חשוב להשקיע בזה יותר משאבים.

סתיו שפיר: שאלות ספציפיות?

<דניאל דושניצקי: מקרים ספציפיים.

<דניאל דושניצקי: ראשית, אי-אפשר לעקוב אחרי הסטטוס של הצעות החוק.

<דניאל דושניצקי: זה מאוד חשוב לנו.

<דניאל דושניצקי: בעיות של הדפדפן – יש גישה רק מאקספלורר למרבית מהדברים, ביחוד צפייה בשידורים וחיפוש בחקיקה.

<דניאל דושניצקי: אי-אפשר לעשות חיפוש בתוך מאגר הפרוטוקולים מעבר לתאריך ושם הוועדה.

<דניאל דושניצקי: אי-אפשר, למשל, שמות דוברים ודברים שנאמרו.

<דניאל דושניצקי: השלב השני במאגר החקיקה – אנשים נאלצים לשלם על שירותים כאלה.

<דניאל דושניצקי: חבל שהכנסת לא מספקת את השירות הזה.

<דניאל דושניצקי: עדכוני ועדות.

<דניאל דושניצקי: יש אפשרות, שוועדות הרי שולחות לחברי כנסת עדכונים של מה קרה, דיונים שעלו בשעה האחרונה ביום האחרון, וזה דברים שביקשנו, וחלק מהוועדות הסכימו, חלקן לא הסכימו.

<דניאל דושניצקי: נשמח להיות מחוברים לניוזייטר שכזה או עדכון כזה.

<דניאל דושניצקי: וכמובן, ועדת השרים לענייני חקיקה, שפוגעת.

סתיו שפיר: דבר אחרון.

<חן שמילו: פורום דמוקרטיה.

<חן שמילו: חלק מהחברים דיברו, אז אקצר.

<חן שמילו: אנחנו פועלים בשנה האחרונה.

<חן שמילו: מונח בפניכם וגם כחומר רקע לדיון המסמך שאנחנו מקדמים, שנוגע גם לוועדת שרים לחקיקה אבל בעיקר-בעיקר לכנסת.

<חן שמילו: נפגשנו גם עם גורמים בכנסת.

<חן שמילו: נפגשנו עם שמוליק.

<חן שמילו: פנינו למזכירת הכנסת.

<חן שמילו: קיבלנו תשובה פורמלית בכתב, שהיתה די יבשה, ואנחנו עדיין מנסים לקדם דברים.

<חן שמילו: מתוך המסמך שמנו דגש בעבודת הוועדות, כי זה הצומת שבו הציבור נפגש עם נבחרי הציבור.

<חן שמילו: יש לזכור – השקיפות היא כלי, והמטרה, לפחות כשמדובר בכנסת בעינינו, היא שיתוף הציבור.

סתיו שפיר: תתמקד בבקשה בשאלות, כי אנחנו חייבים לסיים.

<חן שמילו: שיתוף הציבור, כדי שנוכל להשפיע.

<חן שמילו: לכן מתוך המסמך אנחנו רוצים להעלות פה שלוש סוגיות בנושא הוועדות: אחד זה הרישום לוועדות.

<חן שמילו: הוא לא כל כך פשוט.

<חן שמילו: אם אתה לא מוזמן לוועדה, אתה לא יודע למי לפנות.

<חן שמילו: אין קישור שזמין ונגיש לכלל הציבור.

<חן שמילו: יכול להיות שאין חובה או יכולת לאשר לכל מי שרוצה לבוא.

<חן שמילו: אנחנו חושבים שאזרח ואזרחית זכאים להירשם לדיון בצורה קלה דרך קישור בפורטל הוועדה או בסדר-יום הכללי של הוועדות.

<חן שמילו: שתיים, יש הצעות חוק שנמצאות בהליך חקיקה, ומגיעות לוועדות באיחור רב – לפעמים פחות מ-24 שעות לפני הדיון.

<חן שמילו: אנחנו כארגונים, וגם אזרחים, לא מסוגלים להגיש נייר עמדה או ללמוד אפילו את הצעת החוק, שלא לדבר על זה שהיא כתובה בשפה משפטית ורק משפטנים יכולים להבין מה זה – במקום 2 יבוא 3 בסעיף 359, ויועמ"ש הכנסת הסכים אתנו בעניין הזה, אבל לדעתנו צריך לקבוע בתקנון הכנסת פרק זמן מינימלי שבו תונח הצעת חוק עם התיקונים העדכניים; אחרת הדיון הוא קשה, מורכב, וקשה מאוד לשתף את הציבור ולהשפיע.

<חן שמילו: דבר נוסף – לגבי ניירות עמדה.

<חן שמילו: אין נוהל אחיד לכל הוועדות.

<חן שמילו: אני למשל, כהסתדרות רפואית, כשאני מגיע לוועדה שאני פחות רגיל לעבוד אתה - לא יודע מה הנוהל, לא יודע מה מקובל, לא יודע אם יעלו את זה לאתר הוועדה או לא.

<חן שמילו: בדוגמה שנתנה חברת הכנסת שולי מועלם-רפאלי אני חושב שהבעיה היתה לא בזה שגוף מסוים שולח נייר עמדה, אלא בזה שזה לא זמין לי ונגיש לי כציבור, או גוף של החברה הציבור לפני הדיון, ואז הדיון הוא עקר.

<חן שמילו: אם אני מגיע וזה מונח על השולחן בזמן הדיון, אתה לא מספיק ללמוד ולקרוא.

<חן שמילו: יש מסמכים מדהימים של הממ"מ, שמונחים רק בשעה שהדיון מתחיל.

<חן שמילו: קשה מאוד להתייחס ולעשות עם זה עבודה רצינית.

<חן שמילו: כך הדיונים לפעמים נראים.

<חן שמילו: אלה שלוש נקודות מתוך מסמך גדול שאנחנו מבקשים להמשיך- - -

סתיו שפיר: תודה.

סתיו שפיר: ראינו את המסמך, ודיברנו על חלק מהדברים שכתבתם.

סתיו שפיר: אני רק מבקשת, כי רונן צריך לצאת.

רונן פלוט: מה שהיה פה, בא לפורום כזה מכובד יושב-ראש הכנסת, מזכירת הכנסת, אני, הנהלת הכנסת.

רונן פלוט: כמעט שעה וחצי ישבנו ושמענו אתכם.

רונן פלוט: אני חושב שזה טוב.

רונן פלוט: כל דבר נרשם.

רונן פלוט: אני חושב שיש פה גם דברים בריאים, טובים, אבל תסכימו שהכנסת נראית מבחינת השקיפות טוב מאוד.

רונן פלוט: אני בטוח שיש עוד הרבה מה לעשות ויש עוד הרבה מה לשנות.

רונן פלוט: חברים.

רונן פלוט: כל פורטל, כל דבר גם עולה הרבה מאוד כסף.

רונן פלוט: אל תשכחו.

רונן פלוט: אנחנו חושבים – עוד דבר קטן.

רונן פלוט: אז אנחנו עושים פילוט.

רונן פלוט: מה זה פילוט?

רונן פלוט: שום דבר.

רונן פלוט: אחרי זה יש פיתוח ויש כל הדברים שמסביב.

רונן פלוט: מדובר גם בתקציבים.

רונן פלוט: אני חושב שרק בשנה האחרונה הכנסת הוציאה הרבה מאוד כסף כדי שניראה גם הרבה יותר טוב.

רונן פלוט: גם תראו את כל הציוד שאנחנו הולכים לקנות לכל הועדות.

רונן פלוט: זה הרבה-הרבה כסף.

רונן פלוט: יחד עם זאת, אני שמח שדווקא הכנסת שמה דגש על שקיפות, והכסף הולך לדבר שהוא חשוב לא רק לנו – לציבור כולו.

רונן פלוט: אז קודם כל, אני רוצה להודות לכל מי שבא ולקח חלק בדיון הזה.

רונן פלוט: אני משוכנע שהדיון היה מאוד חשוב.

רונן פלוט: אני גם מציע פעם בכמה זמן, מהיושבת-ראש, שאני מאוד מעריך אותה כחברת כנסת, ואני בטוח שכל דבר שהיא לוקחת, היא עושה את זה בצורה יסודית, כפי שראיתם גם היום כאן.

רונן פלוט: באמת היה דיון מרתק וטוב.

רונן פלוט: להזמין אותנו מפעם לפעם, אם יש שאלות, אולי יש אי-הבנות.

רונן פלוט: בבקשה.

רונן פלוט: השולחן הוא עגול, הכול נרשם, ואנחנו עומדים לרשותכם.

רונן פלוט: אז תודה רבה.

סתיו שפיר: כדי לסכם, קודם כל, תודה רבה למנכ"ל מנכ"ל הכנסת רונן פלוט, שלא רק שאנחנו מקבלים אצלך אוזן קשבת אלא גם ידיים עובדות, שזה הכי חשוב.

סתיו שפיר: עוד לא ראיתי פנייה שלנו, שהתחלנו לנסות ולהתנהל מולכם, שלא נענתה בהקשבה מלאה, בפתיחות, ואנחנו מקווים שכך זה ימשיך.

סתיו שפיר: אני מקבלת את הצעתך, שנערוך פה דיונים תקופתיים שלקראתם נכנס עוד שאלות.

סתיו שפיר: אני מבקשת מכולכם – העברתם לנו בכתב ואנחנו גם נאסוף את הרעיונות שעלו פה בעל-פה.

סתיו שפיר: נעביר ותם וננהל על זה דיונים מול הכנסת כדי לראות במה אנחנו יכולים להתקדם.

סתיו שפיר: כבר בדיון הזה ראינו שבכמה סוגיות קיבלנו הבטחה של יושב-הראש, שתהיה התקדמות.

סתיו שפיר: זה מאוד משמח.

סתיו שפיר: נעבוד על כל הסוגיות האלה.

סתיו שפיר: במקביל גם נתקדם, אני חושבת, לקראת יוזמה של האקתון הכנסת כדי לפתח אפליקציות וטכנולוגיות בתחומים מסוימים שחברי הכנסת והציבור יעלו.

סתיו שפיר: אני חושבת ששיתוף הפעולה הזה הוא מבורך, ואני שמחה שקיבלתי את הסכמתכם לעניין הזה.

סתיו שפיר: הוועדה תיקח על זה אחריות.

סתיו שפיר: המון-המון תודה.

סתיו שפיר: לי הדיון הזה היה תענוג.

סתיו שפיר: תודה רבה, הישיבה נעולה.